
I. 


1 Hambiri ko kale 'gore weluo, na 'gore 
weluo kwa Mlungu, na poro weluo Mlungu. 

2 Iye weluo hambiri kwa Mlungu. | 

3 Vindu vose va kalla kwa iye; naye seo 
sichideika kindu chingi chideilo. 

4 Amweni kwake kuwesi uzima; na uzima 
ugu mlangazi 'gwa wandu. 

5 Mlangazi 'gulangaza kele kiza na'go si- 
'gusimilo na kiza. 

6 Kweja mundu, atumilo ni Mlungu izina 
lyake Yohanna. 

7 Iye wejile ku'gora, gore undu 'gwa 
mlangazi, wandu wose wadumuse kwa uyu. 

8 Iye mwen seluo mlangazi ungi, ela weja 
a gore undu 'gwa Mlangazi. 

9 Kweluo Mlangazi 'gwa fulo, 'gulangaza 
killa mundu, akeja urumenguni. 

10 Iye weluo urumenguni, na urumengu 
'gwadeilo naye, na urumengu si gummanyile. 

11 Weja kwa vindu vake, na wandu wake 
siwamshaile. 

12 Ela kwa awa wamshaile, akawahawa ndigi 
zekalla wana wa Mlungu, hatta kwa awa wadu- 
musa kwa izina lyake : 

13 Awa siwavazo na bigati, hatta na kushaia 
kwa muli, hatta na kushaia kwa mdam, ela 
kwa Mlungu. 

14 'Gore wadeilo muli, akakalla nesi, nesi 
tikaona ubwaa 'gwake, ubwaa sa mwana avelo 
mojori kwa Aba, wajula ni mbazi na fulo. 

15 Yohanna wa'gora undu 'gwake, wakema, 
akegamba, Uyu niiye namgambile iye weja 
nyuma zangu, wakalla hambiri kwangu, kwani 
` weluo hambiri kwangu. 

16 Na kwa ungi wake sose tadea, na mbazi 
kwa mbazi. 

17 Kwani sheria yafunyilo ni Musa, ela 
mbazi na fulo yeja kele Isa Masiya. 

18 Sikwesi mdungi wamwona Mlungu ly- 
ingi; Mwana avelo mojori akalla lagaieni kwa 
Aba, iye watigorera. 

19 Iini’gore ya Yohanna, Wayahudi wagenda 
kutuma kwake wakohani na Malawi fuma Yeru- 
salem kumkota, Nu ani ? 

20 Aka’gora,sakanile,aka’gora, Imisi Masiya 
andu kungi. 

21 Wekankota nini sena, Nuo Eliya? 
Akagamba, Simi ungi. Nuo tondolo? Aka- 
gamba, Hatta. 

22 Wakamuza, Nu ani? tiwa'gorere awa 
watitumile. Wakugambaije ? 

23 Akagamba,Imi lwaka lwake akema kireti, 
'Gololeni ngila ya Bwana, sa kwen wagamba 
tondolo Isiya. 

24 Nao watumilo ni Mafarisayo. 

25 Wakamkota wakagamba, Kudani waba- 
tiza, ngera sukalla Masiya, hatta' Eliya, hatta 
tondolo ? 

26 Yohanna akagamba, Imi nabatiza na 
meji: ela 'gati na 'gati kwenyu wakalla kimusi 
mundu inyu sumweni ; 

27 Ni iye mwan ukuja nyuma zangu, mkoa 
'gwa kilatu chake nafwa waya kufungula. 

28 A'ga 'gadeilo Betaniyo chambuko cha 
Yarden, andu Yohanna wabatiza. 

29 Ikesho wamwona Isa akeja kwake, akaga- 
mba, Ola, Mwana wa Ng'onzi wa Mlungu, 
watwala kaung’a za urumengu. 

30 Ni uyu mwen namgamba, nyuma zangu 
ukuja mmoju uo hambiri Taa kwani weluo 
hambiri kwangu. 

31 Nemi simmanyile; ela amanyikane kwa 
Israeli, kwa hung’ neja nikebatiza na meji. 

32 Yohanna aka’gora, Namwona Roho aka- 
jika sa iringo lya kishalai kufuma Mlunguni ; 
akamgwila na lu'gulu kwake. 

33 Imi simmanyile; ela iye wanitumile 
kubatiza na meji, niiye mwen wanuza, Uu 
mundu wamwona Roho akamjikila kwake 
na lu'gulu, akatula kwake, niiye mwen ubatiza 
kwa Roho ya kuela. 

34 Nemi naona, nika'gora uyu ni Mwana wa 
Mlungu. 

35 Sena ikesho Yohanna wakalla kimusi, na 
wairimi wake waili ; 

36 Akamlola Isa akegenda, akagamba, Ola, 
Mwana wa Ng'onzi wa Mlungu ! 

37 Wairimi wake waili wakamsikla ake- 
gamba, nao wakamwirima Isa. 

38 Isa akagaluka, akawaona wekeirima, 
awauza Mwahadani? wakagamba Rabbi (Cha- 
usa chake, Mfundi), wanakalla hiyo? 

39 Akawauza, Njuuni mulole, Wakeja 
wakaona andu wakalla; nao wakakalla naye 
ijua ilyi: nako keluo ngera saa kumi. 

40 Mmoju wa awa waili wamsikila Yohanna 
akegora, ni Andrea, wokwawe Simon Petro. 

41 Iye hambiri wamwona wokwawe mwen 
Simon, wamuza Tamwona Masiya, chausa chake, 
Kristosi. 

42 Akamleta kwa Isa. Isa akamlola, aka- 
gamba, Uwe ni Simon mwana wa Yohanna: 
ujeito Kefa, chausa chake, iwe, | 

43 lkesho weluo kugenda Galilaya, aka- 
mwona Filipo: Isa amuza, Niirime imi. 

44 Filipo wafumile Bethesaida, muzi 'gwa 
Andrea na Petro. 

45 Filipo naye amwona Natanaeli, amuza, 
Tamwona uyu, waandikilo ni Musa kele sheria, 
na tondolo, Isa wa Nazareti, mwana wa Yusufu. 

46 Natanaeli akamusa, Kwadima undu 
'gwaloli kufuma Nazareti? Filipo amuza, 
Njuu ulole. 

47 Isa akamwona Natanaeli akemjila, aka- 
mgambila, Ola, Mwisraeli wa fulo amweni 
kwake sikwesi ukali 'gungi ! 

48 Natanaeli amuza, Wanimanyile hiyo? 
Isa akagamba, Hambiri ya Filipo akuita, 
ukakalla kele mtini, Nakuona. 

49 Natanaeli akamuza, Rabbi, uwe ni Mwana 
wa Mlungu! Uwe ni Mzuri wa Israeli. 

50 Isa akamuza, Ilyi nakuza nakuona kele 
mtini, wendedumusa? Uona maundu kuisa a'ga. 

51 Fulo kwen, fulo kwen, namuuza, mujeona 
mlunguni 'gwafunduka, na malaika wa Mlungu 
wekejoka, wekejika kele Mwana wa mdam. 


II. 


1 Ijua lya katatu kweluo harusi Kana ya 
Galilaya; mee Isa weluo aoen. 

2 Isa naye akaito na wairimi wake kele 
harusi. 

3 Nao njovi igenda kusila, mee Isa amuza, 
Siwawesi njovi. 

“4 Işa amuza, Mdumuke, nanawesini kwako? 
Saa yangu yakaile kuja. | 

5 Mee awauza wadafwariri, Andu kweni 
amuuza kudea, deeni. 

6 Nao aoen yeluo sangu ndandatu za mawe, 
yaikilo kwa Mayahudi kuoga, ya vipimo viili 
ango vitatu. 

7 Isa akawauza, Juzeni sangu na meji. 
Wakajuza zipi. 

8 Awauza, Ndam tekeni mugensele mbwaa 
wa karamu. Wakagensa. 

9 Nao mbwaa wa karamu agenda kutoa 
meji 'gejilegaluka njovi, saweni andu ifumile 
(ela watumishi watekile wamanya), mbwaa wa 
karamu amwita mloli muke. 

10 Amuza, Killa mundu jako uleta mya 
yaloli ; nao kasikila wanwa na ndigi, niko uleta 
F iwasi: ela uwe wamanzira njovi yaloli hatta 
ilyi. 

11 Ii nio alama ya hambiri ya Isa akedea 

Kana ya Galilaya, akonya ubwaa 'gwake, na 
wairimi wakamdumusa. 

12 Nao ko nyuma akaselela Kapernaum, 
iye, na mee, na wokwawe, na wairimi: waka- 
kalla aho si mandu mengi andu kungi. 

13 Nao Pasaka ya Wayahudi yeluo avui, na 
Isa akajoka Yerusalem. l 

14 Akadoka kele hekalu awa wataga 
ng'ombe na ng'onzi na maringo 'ga kishalai, 
na awa wavunja fetha wekekalla kitembo : 

15 Akadea changu cha mirinsi, akawagusa 
'shi'gati wose weo kele hekalu, ng'onzi na 
ng'ombe: akatila fetha msangeni za awa 
wavunja, akagalula meza zawe: 

16 Akawauza awa wataga maringo: Funya 
vindu ivi noko; sumwadea nyumba ya Aba 
iduka lya kuzogora. 

17 Wairimi wake wakakumbuka andu it- 
- soriro, Kushaia nyumba yako kwanilya. 

18 Wayahudi wakamuza, Alama muni 
wationya ukedea hung’ ? 

19 Isa akawauza, Hakileni hekalu ii, nemi 
kele majua matatu nijeijosa. 

20 Wayahudi wakagamba, Miaka mirongo 
mine na mitandatu hekalu ii ikewagalo, nawe 
ujeijosa kele majua matatu ? 

21 Ela iye wagambile kele hekalu ya 
muli 'gwake. 

22 Nao agenda kuzuka kele kifwa, wairimi 
wake wakakumbuka andu „agamba hung; 
wakadumusa itsori na 'gore a gorire Isa. 

23 Nao agenda kukalla Yerusalem kele 
pasaka; kele karamu, wengi wadumusa kwa 
izina lyake, wekeona alama zake adeile. 

24 Ela Isa sashaile kuwatsinila, kwani wa- 
manya wandu wose. 

25 Sashaile mdungi a'gore kele mdam ; 
kwani iye mwen wamanya undu 'guo kele 
mdam. 


II. 


1 Nao kweluo mundu wa Mafarisayo, izina 
lyake Nikodemo, mbwaa wa Wayahudi. 

2 Iye mwën weja kwa Isa na kiro, akamuza, 
Rabbi tamanya nuwe mfundi wafuma kwa 
Mlungu: kwani mdungi sedima kudea andu 
wadea uwe, Mlungu seo naye. 

3 Isa akamuza, Fulo kwen, fulo kwen, 
nakuza, Ngera mundu savalilo fama lw'gulu 
sedima kuona uzuri 'gwa Mlungu. 

4 Nikodemo amuza, Mundu udimaije kuvalo 
akakalla m'gosi? udima kuingila kaili kele 
kifu cha mee na kuvalo? 

5 Isa akamuza, Fulo kwen, fulo kwen, 
nakuza, Ngera mundu savalilo kwa meji na 
kwa Roho, sedima kuingila kele uzuri 'gwa 
Mlungu. 

6 Ichi chavelo na nyama, ninyama; na icho 
chavelo na Roho ni robo. 

7 Suakirimua andu nikuza Sutti muvelo 
fuma lu'gulu. 

8 Mbeo ya vuma andu ishaia, nawe wasikila 
andu ivuma, ela sumanya andu ifuma hatta 
andu igenda: na hung' kwen killa mundu 
avelo ni Roho. 

9 Nikodemo akamuza, Maundu aga 'geje- 
kallaije ? 

10 Isa akamuza, Uwe nuwe mfundi wa 
Israeli, sena sumanya maundu a'ga? 

11 Fulokwen,fulo kwen, nakuza, Isi tagamba 
andu tamanya, ta'gora andu taona; nenyu 
sumwata 'gore zetu andu angi. 

12 Ngera namu'gorera maundu 'ga aha 
msangeni, nenyu sumudumusa, nikamu'gorera 
maundu 'ga mlunguni, mujedumusaije ? 

13 Sikwesi mdungi ajokile mlunguni, ela 
iye mweni aselela kufuma mlunguni, niiye 
Mwana wa mdam wakalla mlunguni. 

14 Sa kweni Musa wajosile nyoka kireti, 
kokwen Mwana wa mdam ujoso: 

15 Uo wose amdumusa, upata uzima 'gwa 
kale na kale. 

16 Kwani Mlungu washaile masanga 'gose, 
hatta akamfunya Mwana wake avelo mojori, 
uo wose amdumusa sehaita, ela apate uzima 
'gwa kale na kale. 

17 Kwani Mlungu samletile Mwana andu- 
angi ataganye urumengu; ela urumengu 
'guokoke kwa iye. | 

18 Uyu umdumusa setaganyo andu angi, 
ela uyu sadumusa, ilyen wadua kutaganyo, kwa 
kulega kudumusa .izina lya Mwana avelo 
mojori wa Mlungu. 

19 Kutaganyo niko uku, Mlangazi 'gwejile 
urumenguni, na wandu washaile kiza kuisa 
mlangazi ; kwa madeo kukalla-gawasi. 

20 Killa mundu wadea lagelage, wa gumenya 
mlangazi, sekuja andu kulangala, kazi zake 
sizijeoneka. l 

21 Ela uyu wadea fulo weja andu kulangala, 
kazi zake zioneke, kwani zadeilo kele Mlungu. 

22 Nao a'ga 'gegenda kudua, Isa na wairimi 
wake wekeja isanga lya Yudea: nao aho 
akasinda nao, akabatiza. 

23 Nao Yohanna weluo Aenon avui Salim 
akebatiza. 

24 Kwani Yohanna wakaile kukumbo 
kifungoni. 

29 Kukadea kukotana kwa wairimi wa 
Yohanna na Myahudi, kele 'gore za kuoga. 

26 Wekeja kwa Yohanna, wakamuza, Rabbi, 
uyu mukezana nyose chambuko cha Yarden, 
uyu wam'gora, Ola, ndam wabatiza, na wandu 
wose wamjila. 

27 Yohanna akagamba, Mdam sedima kudea 
kindu, sala sahawo fuma mlunguni. 

28 Inyu wen mwasikila nikagamba, Imi si 
Masiya ungi, ela natumilo hambiri kwake. 

29 Uyu awesi mwali niiye mwen musi 
muke; kubwelo kwangu ndam nabwelo. 

30 Iye ujejuzila, ela imi nijeuya nyuma. 

31 Uyu wafuma kwa lu'gulu, niiye mwen 
wakalla igulu kwa wose: iye wa msangeni, ni 
wa msangeni, sena wagora va msangeni. 
Uyu wafuma mlunguni, niiye mwen wakalla 
i'gulu kwa wose. 

32 Andu waona, andu wasikila, kokwen 
wag'ora; na mdungi sawata 'gore zake : 

33 Uyu awata 'gore zake, waonya andu 
Mlungu wakalla mfulo. 

34 Kwani uyu watumilo ni Mlungu wa'gora 
mateto 'ga Wadau. kwani sefunya Roho 
aketima. 

35 Aba wamshaile Mwana, wafunya vindu 
vose akamhawa. 

36 Uyu wamdumusa Mwana uo na uzima 
wa kale na kale; ela uyu samdumusa Mwana 
seona uzima, ela hare ya Mlungu yakalla gulu 
kwake. 


IV. 


1 Nao Bwana agenda kumanya, andu 
Mafarisayo wasikila kamba Isa wadea wabatiza 
wairimi kuisa wa Yohanna, 

2 (Isa mwen sabatiza andu kungi, ela wairimi 
wake niwo wen wabatiza,) 

3 Akafuma Yudea, akagenda sena Galilaya. 

4 Nao yafweni kuita Samaria. 

5 Akeja kwa muzi 'gumoju 'gwa Samaria, 
'guito Suka, avui na kibalo cha isanga Yakobo 
amhawile mwana wake Yusufu. 

6 Kina cha meji cha Yakobo cheluo aoën. 
Nao Isa asilo ndigi kwa kutamba kwake, 
akakalla kitembo aho kineni: yeluo saa ya 
katandatu. i 

7 Kweja mdumuke mmoju wa Samaria 
kuteka meji: Isa amuza, Nihawe, ninwe. 

8 (Kwani wairimi wagendile kaia kugula 
vindu.) 

“ 9 Nao muke Msamaria amuza, Vanakallaije 
uwe Myahudi, wahada kunwa kwangu, nemi 
muke Msamaria? kwani Wayahudi siwapatana 
na Wasamaria. 

10 Isa akamuza, Ndaa wamanya inosi lya 

Mlungu, na iye wakuza, Nihawe, ninwe; 
ngomango wamhada, naye ngomacha wakuhawa 
meji 'ga uzima. 

11 Mdumuke wamuza, Bwana suwesi kindu 
chetekela, na kina chamalika noko: u'gaonile 
hiyo meji a'ga? 

12 Uwe mbwaa kuisa aba wetu Yakobo, 
watihawile ichi kina, akanwega iye, na wana 
wake, na mali yake? 

13 Isa akamuza, Killa mundu unwega aga 
meji ukauwa sena: 

14 Ela uyu unwega meji nimhawa imi, 
sekauwa lyingi: ela meji nimhawa imi 'geje- 
kalla amweni kwake kina cha meji 'gepuhuka 
hatta uzima 'gwa kale na kale. 

15 Mdumuke wamuza, Bwana, nihawe 
namose meji a'ga, sakauwe, hatta seje kulele 
hung’ kuteka. 

16 Isa amuza, Genda, mwita mlume wako, 
uje aha. 

17 Mdumuke akamuza, Siwesi mlume. Isa 
wamuza, Wa'gora kirani, siwesi mlume: 

18 Kwani weluo na walume wasanu; naye 
wakalla nayo si mlume wako ungi: aho 
wa’gòra fulo. 

19 Mdumuke wamuza, Bwana naona wakalla 
tondolo uwe. 

20 Wana aba wetu wakamtasa Mlungu kele 
lu'gongo ulu; nenyu mwagamba, Yerusalem 
niko andu yawafweni wandu kutasa. 

21 Isa amuza, Mdumuke, nidumuse, ngelo 
ikuja sumwatase Aba kele lu'gongo ulu, hatta 
Yerusalem. 

22, Inyu mwatasa undu sumweni: isi tatasa 

undu tiweni: kwani kukiza kwafuma Waya-. 
hudi. 

23 Ela ngelo ikuja hatta ndam iyo, watasi 
wa fulo wemtasa Aba kele roho na fulo kwen: 
kwani Aba wahada awa wakalle watasi wake. 

24 Mlungu n' Roho: nao awa wamtasa, 
hatta wamtase kele roho na fulo kweni. 

25 Mdumuke amuza, Namanya Masiya, 
weja uito Kristosi, kasikila weja ujeti gorera 
vindu vose. 

26 Isa amuza, Imi ni'gora nawe ni iye. 

27 Nao aoeni aho wairimi wake wakabusa ; 
nao wakashinika andu wa'gora na mdumuke; 
ela mdungi samuzile, Wahadani ? ango, Kudani 
wa'gora naye ? 

28 Nao mdumuke akasiga kishori chake, 
akagenda kaia, awauza walume, 

29 Njuuni, muwone mundu ani'gorera "gore 
zose nadeile: uyu si Masiya, angoije ? 

30 Nao wakafuma kaia, wamjila. 

31 Nao vikalla hung’ wairimi wake waka- 
muza, Rabbi, lya. 

32 Iye akawauza, Vindu nuo navo, nenyu 
sumuvimanya. 

33 Wairimi waka’gora weni na wen, Mdungi 
amletela kindu cha kulya ? 

34 Isa awauza, Chakulya changu ni kudea 
andu ashaia iye mwen anitumile, na kumalila 
kazi yake. 

35 Inyu sumugamba, Kwasigo mezi mine 
zekwasha? Ola, namuuza, nuleni meso 'genyu, 
muzi 'gane mbua zaela ndam kwa kukwasha. 

36 Uyu wakwasha wahawo mafungo, wakwo- 
ganya mavalo hatta uzima 'gwa kale na kale; 

kamba iye auanda, naye akwasha waboelo ngila 
mojori. 

37 Aho 'gore ii ni falo, Mmoju wauanda na 
mzima wakwasha. 

38 Namutuma kukwasha andu sumudeile 
kazi: wazima wadeile, nenyu mwaingila kele 
kazi yawe. 

39 Nao aoen kele kaia ii wa Samaria wengi 
wamdumusa kwa gore za uu mdumuke a'gorire, 
Wani'gorera 'gore zose nadeile. 

Nao Wasamaria wagenda kuja kwake, 
wamlomba akalle mzawe: naye akakalla aho 
majua maili. 

41 Na wamoju sena wengi wakamdumusa 
kwa 'gore zake ; 

42 Wakamuza mdumuke, Ndam tadumusa, 
ela si kwa 'gore zako zingi: kwani tasikila isi 
wen, sena tamanya fulo kwen uyu ni Mkizi wa 
urumengu. 

43 Nao kusinda majua maili akafuma aho 
hatta Galilaya. 

44 Kwani Isa mwen akagamba, Tondolo 
seliko andu kungi kele isanga lyake. 

45 Nao aR kuingila Galilaya, wagali- 
laya wakamwika, wagenda kuona vindu yose 
wadeile Yerusalem kele karamu. 

46 Nao akeja sena Kana ya Galilaya, 
andu wadeile meji njovi. Nao kweluo mdu 
mbwaa moju, mwana wake walwala Kaper- 
naum. 

47 Nao agenda kusikila andu Isa weja ku- 
fuma Yudea hatta Galilaya, akamjila, akam- 
lomba ajike, amrigite mwana wako abowe; 
kwani weluo avui na k 

B 

48 Isa akamuza, Ngera sumwona alama na 
makilimbita, sumudumusa andu angi. 

49 Mdu mbwaa wamuza, Bwana, ujike 
mwana wangu safwe. 

50 Isa amuza, Genda ngila yako; mwana 
wako uo maana. Na mlume akadumusa 'gore 
Isa am'gorera, nao akagalla. 

51 Nao weluo akegenda, watumishi wake 
wakwogana naye, wam'gorera, Mwana wako 
uo maana. 

52 Akawakota saa atlyoile kubowa, waka- 
Wi Pgulo saa ya mfungate msuko 'gwamsi- 
gile. 

58 Nao tatie wamanya ni saa iyo ën Isa 
amuza, Mwana wako uo maana: Iye mwen 
akadumusa, na nyumba yake yose. 

54 Ii niyo alama ya kaili adeile Isa, agenda 
kufuma Yudea hatta Galilaya. 


Ne 

1 A'ga 'gagenda kudua kukakalla karamu 
ya Wayahudi; na Isa akajoka Yerusalem. 

2 Nao aoën Yerusalem, avui na mjango 
'gwa ng'onzi kuwesi ndiwa, iito kele Kiebri- 
ania Betesda, iwesi mijango misanu. 

3 Aoën wakalla wengi wakongo, wafwile 
meso, washogori, watambazi wekedafwa meji 
kunyavuro. 

4 Kwani malaika akajika ijua lyake kele 
ndiwa, akanyavura meji: nao kasikila meji 


yanyavura uyu atlyoile kupotoka amwen akaa- 
mbochoka kele ukongo 'gwake 'gwose. 

93 Nao aoën kweluo mdu mmoju, weluo na 
ukongo 'gwake miake mirongo mitatu na 
miaka minane. 

6 Nao Isa agenda kumwona, hung’ kitembo, 
akamanya wakalla luma hung’, amuza, Wa- 
shaia uambocholo ? 

7 Mdu mkongo akamuza, Bwana, siwesi 
mdungi, andu meji 'gwanyavura, kuniingiza 
ndiweni: nao imi nikeja, mdu mzima wapotoka 
kwa imbele. 

8 Isa amuza, Uka, usa ulili 'gwako, ugende. 

9 Nao aoën uu mundu akaambochoka, ake- 
usa ulili 'gwake akagenda: nao u'gu msenya 
'gweluo Juma. 

10 Nao Wayahudi wakamuza uu waam- 
bochoka, Lelo ni Juma kwanarigido kutwala 
ulili 'gwako. 

11 Ela iye akawauza, Uyu waniambochola, 
niiye mwen wanuza, Usa ulili 'gwako, ugende. 

12 Wakamkota, Ni mundu muni akuuza, 
Usa ulili 'gwako ugende? 

13 Nao iye waambochoka saweni, kwani Isa 
wakakuvisa, wandu wengi weluo andu alye. 

14 Ko nyuma Isa amdoka hekaluni, aka- 
muza, Ola, ndam waambochoka, suadea kaung’a 
kaili, sujejilo ni undu 'guwasi kuisa u'go. 

15 Nao uu mundu akagenda, akawauza 
Wayahudi ni Isa amwambochola. 

16 Nao kwa undu ugu Wayahudi wakam- 
tirira Isa, kwani adeile maundu a'ga ijua lya 
Juma. 

17 Ela Isa akawauza, Aba wangu wadea 
hatta ilyi, namose nadea. 

18 Kwa undu w'gu a'gora, Wayahudi waka- 

hada kumulaga, kwani wavunjile Juma sena 
wamwita Mlungu Tatie yake iye mwen, 
akekudea iye mwen karakara na Mlungu. 

19 Nao Isa akawauza, Fulo kwen, fulo kwen, 
namuza, Mwana mwen sedima kudea undu 
ungi, ela andu aona Aba akedea: kwani andu 
adea iye, ko kwen na Mwana wadea hung' 
kwen. ; 

20 Kwani Aba wamshaia Mwana, amwonya 
vindu vose adea iye mwen: sena ujemwonya 
vimoju kuisa ivi mushinike. 

21 Kwani sa kwen Aba wazusa wafwa, 
akawakallisa moyo, ko kweni na Mwana 
umkallisa moyo uu amshaia. 

22 Kwani Aba setaganya mdungi, ela 
wamhawa Mwana ndigi zetaganya; 

23 Killa mundu amkoge Mwana: sa kwen 
wamkoga Aba. Uyu samkoga Mwana hatta 
Aba amtumile siwamkoga. 

24 Fulo kwen, fulo kwen, namuuza, uyu 
asikila 'gore zangu sena wamdumusa uyu 
wanitumile, niiye awesi uzima 'gwa kale na 
kale, sekuja andu angi kutaganyeni, ela wafu- 
mile kele kufwa, waingile kele uzima. 

25 Fulo kwen, fulo kwen, namuuza, Saa yeja 
hatta ilyen jo, wafwa wesikila lwaka lwa 
Mwana wa Mlungu; nao awa wasikila wekalla 
moyo. 

26 Kwani sakweni Aba uo na uzima amweni 
kwake, ko kwen amhawile Mwana akalle na 
uzima amweni kwake. 

27 Akamhawa ndigi zedea hachi, kwani 
wakalla Mwana wa mdam. 

28 Sumwashinike kwa hung’: kwani saa 

yeja, nao wose wakalla garieni wesikila lwaka 
lwake, 

29 Nao wejefuma; awa wadeile kirani 
kuzuka kwa uzima, na awa wadeile lagelage 
kwa kuzuka kwa kutaganyo. 

30 Imi mwen sidima kudea undu 'gungi: 
andu nisikila, ko kwen nitaganya: utaganyo 
'gwangu ni hachi; kwani sihada mashaio 
'gangu, ela mashaio 'ga uyu anitumile. 

31 Imi nika'gora kikwangu, 'gore zangu si 
fulo zingi. 

32 Kwanawesi mdu mmoju a'gora kwangu; 
nami namanya 'gore iyo agora kwangu ni ya 
fulo ën. 

33 Inyu mwatumile kwa Yohanna, naye 
wa'gorere ya fulo. 

34 Ela 'gore nishaia imi si ya wadam wangi: 
Imi nana gora a'ga inyu muokoke. 

35 Iye weluo taa iwaka, imetisa: nenyu 
mwashaile kuboelo mandu machache kele 
mlangazi 'g wake. 

36 Ela 'gore n'nayo imi yaisa 'gore za 
Yohanna: kwani kazi nahawilo ni Aba 
kumalila, kazi izo zen nidea,zinagamba kwangu, 
andu natumo ni Aba. 

37 Naye Aba wanitumile, wagambile kwangu. 
Inyu lyingi sumsikile lwaka | wake, hatta kuona 
ifwani lyake. 

38 Nenyu sumuwesi 'gore zake amweni 
kwenyu: kwani uu atumilo, inyu sumumdu- 
musa. 

39 Mwazigana matsori, kwani aoeni mwa- 
gamba mwanawesi uzima 'gwa kale na kale: 
na ago 'gen gagamba kwangu: 

40 Nenyu sumkuja kwangu, mupate uzima. 

41 Imi siusa ubwaa kwa wadam. 

42 Namumanya andu sumuwesi mashaio 'ga 
Mlungu amweni kwenyu. 

43 Imi nejile kwa izina lya Aba, nenyu 
sumunishaile, ngera mdu mzima weja kwa 
izina lyake lyen, mujemshaia. 

44 Mwadimaije kudumusa, inyu muusana 
ubwaa weni na weni, na ubwaa 'gwafuma 
Mlungu mwen mojori mwa gulega ? 

45 Sumwagambe nijemugamba kwa Aba: 
uo moju amugamba, niiye mwen Musa, mundu 
mwamlolila. 

46 Ngera mwamdumusa Musa, ngomango 
mwanidumusa imi ; kwani wanitsorera kwangu. 

47 Nao ngera sumdumusa matsori 'gake 
mujedumusaije 'gore zangu? 


VI. 


1 A'ga 'gagenda kudua, Isa akagenda noko 
chambuko cha bahari ya Galilaya, niyo bahari 
ya Tiberia, 

2 Na wandu wengi wakamwirima, kwani 
waonile alama awadeile awa weluo wakongo. 

3 Isa akajoka lu'gongoni, nao aoën akakalla 
kitembo na wairimi wake. 

4 Nao Pasaka karamu ya Wayahudi yeluo 
avui. 

5 Isa wanula meso 'gake, waona wandu 
wengi wamjila amuza Filipo, Ni hiyo ti'gule 
mikate, awa walyigege ? 

6 Aka'gora hung’ amtime: kwani iye mwen 
wamanya andu edea. 

7 Filipo akamuza, Mikate ya pesa ma'gana 
maili siikata kwa awa, killa mundu ause 
kachache. 

8 Mmoju wa wairimi wake, Andrea, wokwa- 
we Simon Petro amuza. 

9 Mwanake wa walume uo aha awesi mikate 
misanu ya shayiri, na ngulume mbili: ela ii ni 
kindu muni kwa awa wengi hung’ ? 

10 Isa akawauza, wakallise wandu kitembo, 
nao kweluo nyasi nyingi andu aho. Nao wa- 
lume wakakalla kitembo, wapata ngera ma'gana 
mirongo misanu. ; 

11 Nao Isa akawata mikate; nao agenda 
kukasa, akawasarira awa weluo kitembo, na 
nguluma hung’ kwen, hatta wakakoja. 

12 Nao wagenda ku'guta, awauza wairimi 
wake, Shoeni vichache vihangalike, kindu 
chingi sichila'gaie. 

13 Nao wakavishoa, wakajuza vitasi ikumi 
na viili kwa vichache ya mikate ya shayiri 
misanu, ihangalike kwa awa welyile. 

14 Nao wandu wagenda kuona alama adeile, 
wakagamba, Fulo kwen uyu ni Tondolo ukuja 
urumenguni. 

15 Nao Isa agenda kuona andu wagamba 
wemwata kwa ndigi kumdea mzuri, akafuma 
hoko lu'gongoni iye mwen keng’ weri. 

16 Nao igenda kukalla lumisimisi, wairimi 
wakagenda baharini. 

17 Wakangila chomboni, weluo kuambuka 
bahari hatta Kapernaum. Na kiza chika- 
kalla, na Isa wakaile kuja kwawe. 

18 Nao bahari igamba kujoka kwa mbeo 
ikavuma na nidigi. 

19 Nao wagenda kuruta stadia mirongo 
mjili na misanu,ango mirongo mitatu, wamwona 
Isa akelatila meji na lu'gulu, akeja avui na 
chombo; wakangilo ni oga. 

20 Iye awauza, Niimi mwen; sumwadea 
oga. 

21 Nao wakashaia kumwingila chomboni: 
nao aoën chombo chabusa isanga andu wegenda. 

22 Ikesho makwogano weo kimusi chambuko 
cha bahari, wakaona sikwesi chombo kizima 
aoen, ela mojori, nao Isa sangilile kele chombo 
na wairimi wake, ela wairimi wakagenda weke. 

23 Vombo vizima vejile kufuma Tiberia 
avui na andu welyile mkate nyuma ya Bwana 
kukasa mkate. 

24 Nao makwogano wagenda kuona andu 
Isa seluo, hatta wairimi wake, wo wen waka- 
ngila kele vombo, wakeja Kapernaum, wekem- 
hada Isa. 

25 Nao wagenda kumwona chambuko cha 
bahari, wakamuza, Rabbi, wejile nini aha ? 

26 Isa akawauza, Fulo kwen, fulo kwen, 
namuuza, Mwanihada si kwa alama andu 
kungi mwaonile, ela mwalyile mikate, mka- 


uta. 

j 27 Sumwadee kazi kwa chakulya chihaite, 
ela dea kazi kwa chakulya chilya. chikalle 
hatta kwa uzima 'gwa kale na kale, icho chen 
amuhawa Mwana wa mdam: kwani iye mwan, 
Aba Mlungu amwikile alama. 

28 Nao wakamuza, Ndam tideaije, kamba 
tidea kazi za Mlungu? 

29 Isa akawauza, ii niyo kazi za Mlungu, 
mdumuse uyu atumilo naye. 

30 Nao wakamuza, Ndam alama ni iyo 
wadea, tione, tikudumuse, wadeaije ndam? 

31 Aba wetu welyile manna kireti; sa kwen 
yatsoriro, akawahawa mikate ya mlunguni 


wa yeo. 

32 Nao Isa akawauza, Fulo kwen, fulo kwen, 
namuuza, Si Musa ungi amuhawa mkate 
'gufumile mlunguni; ela Aba wangu amuhawa 
mkate 'gwa fulo 'gufumile mlunguni. 

33 Kwani mkate 'gwa Mlungu ni vugu 
'gufuma mlunguni, 'guhawa urumengu uzima. 

34 Nao wakamuza, Bwana, matuku 'gose 
utihawe mkate u'gu. 

35 Isa akawauza, Imi mwen mkate 'gwa 
uzima: uyu weja kwangu, seona njala andu 
anpi, naye anidumusa imi seona kau kale na 

ale. 

36 Ela namuuza, Mwanionile, sena mwalega 
kudumusa. 

37 Chose wanihawa Aba chikuja kwangu; 
' naye weja kwangu simgusa andu angi. 

38 Kwani sifumile mlunguni kudea andu 
nishaia imi, ela kudea andu ashaia iye 
anitumile. 

39 Nao mashaio 'gake uyu anitumile ni'go 
aga, kele chose anihawile, sila'gaio n'kindu 
chingi, ela nichizusa ijua lya kudua mbali. 

40 Kwani mashaio 'ga Aba wangu ni'go a'ga, 
killa mundu amwona Mwana, sena amdumusa, 
apate uzima 'gwa kale na kale; nemi nijemzusa 
ijua lya kudua mbali. 

41 Nao Wayahudi wakamguna, kwani 

wagamba, Imi mwen mkate 'gufumile 
mlunguni. 

42 Wakagamba, Uyu ni Isa, mwana wa 
Yusufu, tatie na mee tawamanya? ndam 
vakallaije wagamba, Imi nafuma mlunguni ? 

43 Isa akawauza, Sumwagune weni na wen. 

44 Sikwesi mdungi udima kuja kwangu, 
ngera saruto ni Aba uu anitumile: nemi 
nijemzusa ijua lya kudua mbali. 

45 Kwatsoriro kele Tondolo, Wose wafundiso 
ni Mlungu. Killa mundu wasikila kwa Aba, 
sena wafundiso, weja kwangu. 

46 Mdungi samwonile Aba, ela iye mwen 
afuma kwa Mlungu, niiye wamwona Aba. 

47 Fulo kwen, fulo kwen, namuuza, Uyu 
adumusa uo na uzima 'gwa kale na kale. 

48 Imi ni mkate 'gwa uzima. 

49 Tatie wenyu walyile manna kireti, nao 
wakafwa. 

50 U'gu ni mkate 'gufuma mlunguni, mundu 
alye safwe. 

5l Imi nuo mkate 'guo moyo, 'gufumile 
mlunguni: kasikila mundu KA. mkate 
u'gu, ukalla moyo kale na kale: nao mkate 
nifunya imi ni nyama yangu, nifunya kwa 
uzima 'gwa urumengu. 

52 Wayahudi wakasimana weni na wen, 
wakegamba, Udimaije mundu uyu kutihawa 
nyama yake, tilyige ? 

53 Isa akawauza, Fulo kwen, fulo kwen, 
namuuza, Ngera sumlyiga nyama yake Mwana 
wa mdam, na kunwa bigati yake, sumuwesi 
uzima amweni kwenyu. 

54 Uyu walyige nyama yangu, wanwega 

bigati yangu uo na uzima 'gwa kale na kale; 
nami nijemzusa ijua lya kudua mbali. 

55 Kwani nyama yangu, ni chakulya cha 
fulo, na bigati yangu ni meji 'ga fulo. 

56 Uyu walyige nyama yangu, wanwega 
bigati yangu, wanakalla amweni kwangu, nami 
amweni kwake. 

57 Sa kweni Aba uo moyo wanitumile, 
nami nakalla moyo kwa Aba: ko kwen uyu 
wanilya imi, naese ukalla moyo kwa imi. 

58 U'gu ni mkate 'gufumile mlunguni: siko 
kungi sa wgu tatie wenyu walyile, wakafwa: 
uyu walya mkate ugu ukalla moyo kale na 
kale. 

59 A'ga aka'gora kele sunagogi, akefundisa 
Kapernaum. 

60 Wairimi wake wengi, wagenda kusikila 
wakagamba, 'Gore izi zinakulile; n'ani adima 
kumsikila ? 

61 Isa akamanya amweni kwake andu 
wairimi wake waguna kwa hung’, akawauza, 
'Gore izo zamwasilaba ? 

62 Ije mkamwona Mwana wa mdam akejoka 
andu kundu weluo hambiri ? 

63 Roho niiye ukallisa moyo, nyama sifweni 
kindu chingi: 'gore izi nam'gorera, ni roho, 
ni uzima. 

64 Ela wamoju muaën sumudumusa. Kwani 
Isa wamanya fuma hambiri, awa siwadumusa, 
na uyu mundu umfunya. 

63 Akagamba, Kwa hung’ namuuza, mdungi 
sedima kuja kwangu sahawo ndigi ni Aba. 

66 Nao kufuma aho, wairimi wake wengi 
wakauya, suwagendile naye kaili. 

67 Nao Isa akawauza awa ikumi na waili, 
Na inyu mujeuya? 

68 Simon Petro akamuza, Bwana, timgen- 
dele ani? Uwe unawesi 'gore za uzima 'gwa 
kale na kale. 

69 Nesi tadumusa, tikamanya kamba uwe 
Mweli wa Mlungu. 

70 Isa akawauza, Simi ungi nasagula inyu 
ikumi na waili, na mmoju wenyu ni Shetani ? 

71 Aho aka'gora kwa Yuda, mwana wa 
Simon Iskariota, kwani niiye ujemfunya, naye 
ni mmoju wawe awa ikumi na waili. 


VII. 


1 Nao a'ga 'gagenda kudua, Isa akasela 
Galilaya : sashaile kusela Yudea, kwani Waya- 
hudi wakamhada kumulaga. 

2 Nao karamu ya Wayahudi, karamu ya 
mahema yeluo avui. 

3 Wokwawe wakamuza, Fuma aho, genda 
Yudea, wairimi wako na wose waone kazi zako 
wadea. 

4 Kwani sikwesi adea 'gore kwa kuvisa, naye 
mwen washaia kumanyo mwazi. Ngera wadea 
'gore izi, ukuonye uwe mwen kwa urumengu. 

5 Kwani wokwawe siwamdumusa andu angi. 

6 Isa akawauza, Hawa yangu sifikile jako; 
ela hawa zenyu matuku 'gose. 

7 Urumengu si'gudima kumumenya inyu; 
ela imi 'gwanimenya, kwanile nagamba kazi 
zake lagelage. 

8 Gendeni inyu kele karamu: imi sigenda 
jako karamu ii; kwani hawa yangu sifikile. 

9 Nao agenda ku'gora a'ga, akakalla aoen 
Galilaya. 

10 Nao wokwawe wagenda kele karamu, 
naese akagenda, sikumanyilo ni mdungi, ela 
kwa kuvisa. 

11 Nao Wayahudi wakamhada kele karamu, 
wakagamba Uo hiyo? 
` 12 Nao kukakalla kuguna kungi kēn. kele 
makwogano kwa iye: wamoju wakagamba, Uo 
mdu waloli; wamoju, Hatta, ela walagaza 
wandu. 

13 Mdungi sam'gorire, wakakoga Wayahudi. 

14 Nao karamu igenda kufika 'gati, Isa 
akajoka kele hekalu, akafundisa, 

15 Wayahudi wakashinika, wakegamba, 
Mdu uyu amanyaije kushoma, lyingi sasho- 
meso? : 

16 Isa akawauza, Mafundiso 'gangu si 'gangu 
'gangi, ela 'gake anitumile. 

17 Kasikila mundu ashaia kudea andu ashaia 
iye, ujemanya mafundiso, ngera 'gafuma kwa 
Mlungu, ango na'gora kikwangu. 

18 Uua'gora 'gake 'gen, wahada kuliko: ela 
uu wahada iye anitumile alikogo, uyu ni mdu 
wa fulo, nao amweni kwake sikwesi lagelage. 

19 Ado si Musa ungi amuhawa sheria, sena 
sikwesi mdungi kwenyu awata sheria? kudani 
mwanihada kunulaga ? 

20 Makwogano wamuza, Unawesi Shetani: 
n'ani ahada kukuulaga ? 

21 Isa akawauza, Nadeile kazi moju, nenyu 
mwashinika. 

22 Kwa hung’ Musa amuhawile kuchwa 

(na kuchwa si ya Musa andu kungi, ela ya tatie 
wenyu;) nenyu mwamchwiga mundu ijua lya 
Juma. 
23 Nao mundu akechwiga ijua lya sabato, 
sheria ya Musa siivunjo; mwadea hare nami, 
kwani namrigita mundu akaboa ijua lya 
Juma? 

24 Sumwataganye kwa kuona kwen, ela 
taganyeni kwa liach. 

25 Wamoju wa Yerusalem wakagamba, Ado, 
uyu siiye mwen wamhada kumulaga ? 

26 Lola wa'gora mwazi, nao siwamuza kindu 
chingi. Ela fulo kwen wandu wabwaa wa- 
 manya uyu ni Masiya? 

27 Ela isi tamanya mundu uyu andu 
wafuma: kasikila Masiya weja, mdungi sa- 
manya andu afuma. - 

28 Nao Isa akakema kele hekalu, ake- 
fundisa ake'gora, Mwanimanya, sena mwama- 
nya andu nafuma: sijile kwa kushaia imi 
mwen, ela uyu anitumile ni mfulo, nenyu 
sumumanya. 

29 Imi nammanya; kwani nafuma kwake, 
naye mwen wanituma. 

30 Nao wakahada kumwata: ela mdungi 
samwatile na mkono, kwani hawa yake 
siifikile. 

31 Kele makwogano, wengi wakamdumusa ; 
nao wakagamba. Kasikila asiya weja, ujedea 
alama kuisa izi adeile uu mundu ? 

32 Mafarisayo wakasikila makwogano wake- 

na aga kwake; nao wakohani wabwaa na 

afarisayo wakatuma wandu kumwata. 

33 Isa akagamba, Kusinda kachache nuo 
kwenyu, sena nagenda kwa uyu anitumile. 

34 Mujenihada, ela sumuniona andu angi: 
nao andu nuo, sumudima kuja. 

39 Wayahudi wakagamba weni na wen, 
Ugenda hiyo mundu uyu kamba sitamwone? 
Ugenda kwa Waheleni wasagilosagilo ku- 
fundisa Waheleni ? 

36 Ni kimuni ichi wa'gora, Mujenihada, 
ela sumuniona: nao andu nuo, sumudima 
kuja? 

37 Nao ijua lya mbali, ijua ibwaa lya kara- 
mu, Isa akakalla kimusi akakema akegamba, 
Ngera mdungi uo na kau, seje kwangu, anwe. 

38 Uyu anidumusa imi, sa kwen matsori 
'gagamba, kele kifu chake 'gefuma meta ya 
meji 'ga uzima. 

39 Ilyi wa'gora hung’, wa'gora kwa Roho, 
uu amdumusa ahawo: kwani Roho wakaile 
kufunyo; kwani Isa salikilo jako. 

40 Nao wamoju wa makwogano, wagenda 
kusikila ma'gore a'ga, wakagamba, iyo ni fulo 
kwen Tondolo. 

41 Wamoju wakagamba, Uyu Masiya... 
Wamoju wakagamba Kau Masiya ufuma 
Galilaya ? 

42 Ado, matsori si gagambile Masiya ufuma 
kele mbeyu ya Daudi, na Bethelehem, muzi 
andu Daudi weluo? 

43 Nao kukakalla na kuisana kele makwo- 
gano kwake. 

44 Wamoju wegamba wemwata, ela mdungi 
samwatile na mikono. 

45 Nao walye wandu wakeja kwa Wakohani 

wabwaa, na Mafarisayo; nao wakawauza, 
Kudani sumwamletile ? 

46 Walye wandu wakagamba, Lyingi sa- 
gorire mundu sa uyu. 

47 Nao Mafarisayo wakawauza, Na inyose 
mwala’'gaia ? 

48 Kwesi mdu mbwaa ungi amdumusa, 
ango ya Mafarisayo ungi ? 

49 Ela makwogano a'ga, siwamanya sheria, 
wanakelile. 

50 Nikudemo (uyu amjile ko imbele naye 
ni moju wawe) awauza, 

51 Ado sheria yetu itaganya mundu, jako 
imsikile, imanye andu adea ? 

52 Nao wakamuza, Naose wafuma Galilaya ? 
Zigane, uone sikwesi Tondolo afuma Galilaya. 

3 Nao wakagenda killa mundu kwake. 


VIII. 


1 Nao Isa akagenda lu'gongo lwa Zeituni. 

2 Na ikesho kiro akaingila kele hekalu, na 
wandu wakamjila; naye akakalla kitembo 
akawafundisa. 

3 Watsori na Mafarisayo wamleta mdumuke 
awatilo akezinga; nao wagenda kumwika 
'gati, 

Ya Wamuza, Mfundi, uyu muke wawatilo 
kele kuzinga, akezinga kwen. 

5 Ndam kele sheria Musa wauza timkumbile 
mawe mundu sa uyu: ai uwe wagambiaje 
kwake? 

6 Nao waka'gora hung’ wekemtima, wapate 
kumzigiria. la Isa akadamika, akatsora 
msangeni na chala chake. 

7 Nao watula kumkota akauka, akawauza, 
Uyu sawesi kaung'a kwenyu, samkumbile iwe 
lya hambiri. 

8 Sena akadamika akatsora msangeni na 
chala chake. 

9 Nao awa, wagenda kusikila, wakafuma 
moju moju, wakatlyoa na mbwaa, hatta kwa 
mchache; nao Isa akasigo keng'weri na uu 
muke, alye andu weluo, gati. 

10 Nao Isa akauka, akamuza, Mdumuke, 
weo hiyo awa wagora kwako? Mdungi 
sakutaganya ? 

11 Akagamba, Sikwesi mdungi Bwana. 
Nao Isa akagamba, Hatta imi sikutaganya; 
gala: ukatula suwadee kaung'a kaili. 

12 Nao Isa akawauza sena, akegamba, Imi 
mlangazi 'gwa urumengu : uyu waniirima imi, 
em na kiza andu angi, ela ujepata 
mlangazi 'gwa uzima. 

13 Mafarisayo wakamuza, Uwe wakugamba 
uwe mwen, na 'gore zako si fulo zingi. 

14 Isa akawauza, Hatta ngera nakugamba 
imi mwen, 'gore zangu fulo; kwani namanya 
andu nafumile, na andu nigenda nakumanya; 
ela inyu sumumanya andu nafuma, hatta andu 
nigenda. 

15 Inyu mwataganya kwa nyama; Imi 
simtaganya mdungi. 

16 Kwenyi, nikataganya,kutaganyo kwangu 
ni fulo; kwani sikalla keng'weri, ela imi na 
Aba wanitumile. 

o 

17 Sena kele sheria zenyu kwatsoriro, ’gore 
za wandu waili ni fulo. 

18 Ni imi nakugamba imi mwen, na Aba 
wanitumile naese wa'gora kwangu. 

19 Nao wakamuza, Tatio uoiyo? Isa aka- 
gamba, Sumunimanya imi hatta Aba; ndaa 
mwanimanyile imi, ngumacha mwammanya 
Aba naese. 

20 Mateto aga aka'gora kele andu kukalla 
mali, akefundisa kele msikiti: na mdungi 
samwatile; kwani hawa yake sifikile jako. 

21 Nao akawauza kaili, Imi nagenda, 
nenyu mujenihada, sena mujefwa kele kaung’a 
zenyu : audu nigenda imi, sumudima kuja. 

22 Wayahudi wakagamba, Wejekuulaga 
iye mwen? akegamba, Andu nigenda imi, 
sumudima kuja? 

23 Akawauza, Inyu mwakalla wa isi, imi 
nakalla wa lu'gulu: inyu mwakalla wa 
urumengu u'gu; imi si wa urumengu ugu 
andu angi. 

24 Namuuzaije, mufwiga kele kaung'a 
zenyu: ngera sumudumusa ni imi, mufwiga 
kele kaung'a zenyu. 

25 Nao wakamuza, Nu ani? Isa akawauza 
Cho chen namuuza ko hambiri. 

26 Nuo na mengi ku'gora, na kutaganya 
kwenyu: iye anitumile ni mfulo: na aga 
nasikila kwake, 'go 'gen na'guuza urumengu. 

27 Nao siwamanyile kamba wam'gora Aba. 

28 Nao Isa akawauza, Kasikila mwamnula 
Mwana wa Mdam, niko mujemanya ni imi, 
nemi sidea kindu chingi kwa chongo changu, 
ela sa kwen Aba wanifundisa na'gora hung. 


YA 

29 Iye anitumile uo kwangu; sanisigile 
keng'weri andu kungi; kwani nadea majua 
"gose maundu 'gamboela. 

30 Nao akegora hung’, wengi waka- 
mdumusa. , A 

31 Nao Isa akawauza awa Wayahudi wamdu- 
musa, Inyu ngera mkakalla kele 'gore yangu, 
mwakalla wairimi wangu wa fulo; 

32 Nenyu mujemanya fulo, na fulo ijemudea 
wandu wa kufuma usunyini. 

33 Wakamuza, Isi takalla mbeyu wa Ibra- 
himu, na lying siteluo wasunyi wa mdungi: 
wagambaije, Mujedeo wandu wa kufuma 
usunyini ? 

34 Isa akawauza, Fulo kwen, fulo kwen, 
namuuza, Killa mundu wadea kaung'a ni 
msunyi wa kaung'a. 

35 Msunyi sekalla nyumba majua 'gose 
andu angi: ela mwana wanakalla majua 
"gose. 

36 Nao mwana akamufunya usunyini, 
mujekalla wa kufuma usunyini kamare. 

37 Namanya kamba muo mbeyu ya Ibra- 
himu; sena mwabada kunula' ga, kwani 'gore 
yangu siwesi ngila yaloli amweni kwenyu. 

38 Na'gora a'ga nacnile kwa Aba wangu: 
nenyu mwadea a'ga mwasikila kwa tatie yenyu. 

39 Wakamuza, Aba wetu ni Ibrahimu. Isa 
akawauza, Ngera mwakalla wana wa Ibrahimu, 
ngumango mwadea kazi ya Ibrahimu. 

40 Ela mwahada kunulaga, ni mundu am’go- 
rera fulo, andu nasikila kwa Mlungu: hung’ 
sadeile Ibrahimu. 

41 Inyu mwadea kazi za tatie yenyu. Waka- 

muza, Isi stivelo kwa kuzinga: tanawesi Aba 
mmoju, Mlungu. 

42 Isa akawauza, Ngera Mlungu ni Tatie 
yenyu, ngomango mwanishaia imi: kwani nafu- 
mile sena nafuma kwa Mlungu; hatta sijile 
kwa chongo changu; niiye mwen wanitumile. 

43 Kudani sumumanya mateto 'gangu? 
kwani sumudima kusikila 'gore yangu. 

44 Inyu muo wa tatie yenyu shetani, na 
tamaa za tatie yenyu mwashaia kudea. Iye 
mula'gi kufuma hambiri ko kale, sena semanya 
kele fulo, kwani sikwesi fulo amweni kwake. 
Iye aka'gora ndimi, wa'gora kikwake : kwani 
mndimi, na tatie wa ndimi. 

45 Nami ilyi na'gora sumunidumusa. 

46 N'ani kwenyu wanionya nawesi kaung’a ? 
nika gora fulo, kudani sumunidumusa ? 

47 Uyu wakalla wa Mlungu wasikila 'gore 
za Mlungu, kwa hung’ sumusikila, kwani sumuo 
wa Mlungu kungi. 

48 Wayahudi wakamuza, Sita'gora kirani, 
uwe Msamaria, unawesi shetani ? l 

49 Isa akagamba, Siwesi shetani ; ela nam- 
koga Aba wangu, nenyu sumwanikoga imi. 

50 Imi mwen sihada kuliko andu kungi: 
ela uo moju wahada, sena wataganya. 

51 Fulo kwen, fulo kwen, namuuza, Kasikila 
mundu awata 'gore zangu, lyingi seona kifwa. 

52 Wayahudi wakamuza, Ndam tamanya 
unawesi shetani; Ibrahimu wafwa, na Tondolo ; 
nawe wagamba Kasikila mundu wawata'gore 
zangu, lyingi seona kifwa. 

53 Uwe mbwaa kuisa aba wetu Ibrahimu 
wafwile? na Tondolo wafwile. 

54 Wakugamba nuani? Isa akagamba, Imi 
nikakulika imi wen, kulika kwangu sikindu 
chingi? Aba mwen niiye wanilika nenyu 
mwagamba ni Mlungu wenu. 

55 Nenyu sumumweni; ela imi nammanya ; 
nemi nikagamba simmanya, nendekalla mndi- 
mi sa inyu: nammanya, nawata 'gore zake. 

56 Tatio yenyu Ibrahimu akaboelo kuona 
ijua lyangu ; akaona akaboelo. 

57 Wayahudi wakamuza, Uwe sufikile mi- 
aka mirongo misanu, sena wamwona Ibrahimu? 

58 Isa akawauza, Fulo kwen, fulo kwen, 
namuuza, hambiri ya kukalla Ibrahimu, imi 
nuo. 

59 Nao wakashoa mawe kumkumbila: ela 
Isa akakuvisa, akafuma hekaluni. 


IX. 


1 Nao agenda akeita, akamwona mundu 
wafwile meso, kufuma kuvalo kwake. 

2 Wairimi wake wakamkota, wekegamba, 
Rabbi, nani akosile, uu mundu ango wavazi 
wake, avelo hung’ wafwile meso ? 

3 Isa akagamba, Sakosile mundu uyu, hatta 
wavazi wake: ela kazi ya Mlungu zioneke 
kwake. 

4 Isi hatta tidea kazi zake uyu anitumile, 
iketula msenya: kwani kiro cheja, na mdungi 
sedea kazi. 

5 Imi nikakalla urumenguni, nuo mlangazi 
'gwa urumengu. 

6 Nao agenda ku'gora hung’, akachwila 

mate msangeni, akarua nganda na mate, akavila 
meso 'gake na nganda. 

7 Akamuza, Genda, uoge kele ndiwa ya 
Siloam (chausa chake Kutumo). Nao aka- 
genda, akaoga, akauya, akeona. 

'8 Nao awa wakezana avui na awa wammanya 
ko hambiri andu wakalla mlombi, wakagamba, 
Ado, uyu si iye weluo akelomba ? 

9 Wamoju wakagamba, Niiye mwen: wamoju 
wakagamba, Hatta, ela wafwanana naye: iye 
akagamba, Ni imi mwen. 

10 Nao wakamuza,'Gafunguloije meso'gako? 

11 Akagamba, Uu mundu aito Isa wadeile 
nganda, akavila meso 'gangu, akanuza, Genda 
Siloam, uoge: nami nkagenda, nkaoga, nika- 
pata kuona. 

12 Nao wakamuza, Uo hiyo? akagamba, 
imanya. 

13 Nao wamleta kwa Mafarisayo uyu weluo 
wafwile meso. 

14 Nao kweluo Msenya 'gwa Juma ijua ilyi 
Isa adeile nganda, akamfungula meso 'gake. 

15 Nao Mafarisayo wakamkota kaili andu 
wapatile kuona. Akawauza, wanivila meso 
'gangu na nganda, nemi nkaoga, ndam naona. 

16 Wamoju wa Mafarisayo wakagamba, 
Mdu uyu safumile kwa Mlungu andu angi, 
kwani walega kuwata Msenya 'gwa Juma. 
Wamoju wakagamba, Udimaije mundu awesi 
kaung'a kudea alama hung'? Nao wakasimana 
weni na wen. 

17 Wamuza mdu wafwile meso sena, Uwe 
wamgambaije, andu akufungule meso 'gako? 
Naye akagamba, n’Tondolo. 

18 Nao Wayahudi siwamdumusa andu 
weluo wafwile meso, akapata kuona, hatta wa- 
kawaita wavazi wake uu mundu wapatile 
kuona. 

19 Wakamkota sena, Ado, ni mwana wenyu, 
uyu mugamba wavalilo wafwile meso? Ndam 
= wapataije kuona? 

20 Warazi wake wakagamba, Tamanya uyu 
ni mwana wetu, sena wavalilo wafwile meso : 

21 Ela andu wapatile kuona sitiweni ; hatta 
uyu amfungule meso 'gake, sitiweni; mkote ; 
mdu mlanzi ; uje'gora iye mwen. 

22 Hung’ waka'gora wavazi wake, kwani 
wakakoga Wayahudi: kwani Wayahudi wa- 
panne kasikila mdungi wam'gora kukalla 

asiya, aguso kele sunagogi. 

23 Niko wavazi wake wakagamba, wakalla 
mdu mlanzi; mkote. 

24 Nao wakamwita kaili uu wavalilo waf- 
wile meso, wakamuza, Mhawe Mlungu ubwaa : 
tamanya mdu uyu mkaung’a. 

25 Naye akagamba, Ngera wakalla mka- 
ung’a, simanya; undu 'gumoju namanya, andu 
neluo nifwile meso, ndam naona. 

26 Nao wakamuza, Akudeileije? Akufun- 
gulaije meso 'gako? 

27 Iye akagamba, Namalile kumu'gorera, 
nenyu sumusikila : kudani mwashaia kusikila 
kaili? nenyu nyose mukalle wairimi wake ? 

28 Nao wakamseka, wakagamba, Uwe mwi- 
rimi wake; isi takalla wairimi wa Musa. 

29 Tamanya andu Mlungu wa'gorire na 
Musa: ela mdu uyu, sitiweni andu wafuma. 

30 Uu mundu akawauza, Kudani, si tambo 

ii, sumumanya andu afuma, naye wanifungula 
meso 'gangu. l 

31 Tamanya Mlungu sasikila wakaung’a : 
ela kasikila mdungi wakalla mlombi Mlungu, 
akadea andu ashaia Mlungu, wamsikila. 

32 Kulyoa urumengu na ilyi, lyingi sikusi- 
kilo mundu kufungula meso 'ga mundu avalilo 
wafwile meso. 

38 Ngera uu mundu safuma kwa Mlungu, 
sedima kudea undu 'gungi. 

34 Nao wakamuza, Uwe wavalilo kamare 
kele kaung'a, nawe watifundisa isi? Nao wa- 
kamgusa. 

35 Isa akasikila andu wamgusile; akam- 
wona, akamuza, ola, uwe wamdumusa Mwana 
wa Mlungu ? 

86 Iye akagamba, N’ani Bwana, nimdu- 
muse ? 

37 Isa akamuza, Wamwonile, naye niiye 
mwën wa’ gora nawe. 

38 Akagamba, Bwana, nadumusa. Akam- 
tasa. 

39 Isa akagamba, Kwa kutaganya nejile 
urumengu u g0 awa wakalla siwaona, waone ; 
na awa wakalla waona, wafwe meso. 

40 Awa Mafarisayo wekezana naye wakasi- 
kila 'gore izo, wakamuza, Na tose tafwa 
mesoba ? . 

41 Isa akawauza, Ngera mwafwile meso, 
ngomango sumuwesi kaunga: ndam mwa- 
gamba, taona: kaung’a zenyu zatula. 

X. 


1 Fulo kwen, fulo kwen, namuuza Uyu 
saingile uranoni 'gwa ngonzi kele mjango, ela 
wajoka andu kuzima, niiye kiting'a na mwiwi. 

2 Uyu aingile kele mjango ni mlisa 'gwa 
ng'onzi. 

3 Mdafwarire mjango umrugurira; na 
mg'onzi wasikila lwaka lwake; naye waziita 
ng'onzi zake zen kwa izina, wazilongoza shi- 
"gati. 
zi Naye kasikila wazifunya ng'onzi zake 
zen, wazikayaya, na ng'onzi zamwirima nyuma : 
kwani wamanya lwaka lwake. 

5 Mgeni sizimwirima, ela zimkimbila: kwani 
siziweni lwaka lwa wageni. 

6 Ikataniso ii Isa akawa'gorera: ela andu 
kungi watambula 'gore awa'gorera, nikotuu. 

7 Nao Isa akawauza kaili, Fulo kwen, fulo 
kwen, namuuza, Imi mjango 'gwa ng'onzi. 

8 Wose wejile hambiri kwangu viting’a na 
waiwi: ela ng'onzi siziwasikile. 

9 Imi mjango: kwangu kasikila mdungi 
waingila, uokoka, uingila, ufuma, uona malisa. 

10 Kiting'a weja aiwe, aula'ge, ahaitise : 
imi nijile Wa mana uzima, na wapate henga. 

11 Imi mlisa waloli; mlisa waloli ufunya 
roho yake kwa ng'onzi. 

12 Iye wa mafumgu, si mlisa ungi, na ng'onzi 
si zake zingi, akaona maiza weja, wasiga ng- 
onzi, wakimbila, na maiza waziwata, wazisagisa. 

13 Wakimbila kwani ni mdu wa mafungu, 
sazimanya ng'onzi. 

14 Imi mlisa waloli: nazimanya zangu, 
nazo zanimanya. 

15 Sa kweni Aba wanimanya, nami namm- 
anya Aba; nafunya roho yangu kwa ng'- 
onzi. 

16 Na ng'onzi zimoju nanawesi, wa urano 
uzima: nao sena hatta nizileta, nazo zijesikila 
lwaka lwangu, nazo zijekalla urano 'gumoju, 
na mlisa mmoju. 

17 Kwa hung’ Aba wanishaia, kwani nafunya 
roho yangu, niiuse sena. 

18 Sikwesi mdungi wanisoka, ela nafunya 
imi mwen, kwa kushaia kwen. Nanawesi 
ndigi za kufunya, nanawesi ndigi za kuusa 
sena; 'gore ii nahawilo ni Aba wangu. 

19 Nao kukakalla kuisana weni na weni 
kwa gore izo. 

20 Wengi wakagamba, Anawesi shetani, 
awesi mutu; kudani mwamsikila ? 

21 Wamoju wakagamba, 'Gore izi si 'gore 
zingi za mundu awesi shetani. Shetani adima 
kumfungula meso za mundu wafwile meso? 

22 Nao ikakalla karamu ya kuika msikiti 
kwa Mlungu Yerusalem : ` kweluo ishika. 

23 Isa akesela hekaluni, mjangoni 'gwa 
Solomon. 

24 Nao Wayahudi wakamtindirira, waka- 
muza, Utitambula nini? Ngera uwe Masiya, 
ti'gorere kirani. 

25 Isa akagamba, Namu'gorera, nenyu 
sumudumusa: kazi nidea kwa izina lya Aba, 
za gora kwangu. 

26 Ela sumudumusa, kwani sumkalla 
ng'onzi zangu andu angi. 

27 Ng'onzi zangu zasikila lwaka lwangu, 
nami nazimanya, nao Zaniirima. 

28 Nami nawahawa uzima 'gwa kale na 
kale: na lyingi siwehaita, hatta sikwesi 
mdungi unisoka kele mkono 'gwangu. 

29 Aba wangu, wanihawile, ni mbwaa kuisa 
wose; mdungi sedima kumsoka kele mkono 
'gwa Aba. 

30 Imi na Aba ni moju. 

81l Wayahudi wakashoa mawe sena wa- 
mkumbile. 

32 Isa akawauza, Kazi zaloli nyingi na- 
muuza kwa Aba, n'zio mwanikumbile mawe? 

33 Wayahudi wakamuza, Kwa kazi yaloli 
sitikukumbile mawe andu angi, ela kwa 
ulagelage, kwani uwe mdam wakudeile uu 
mwen Mlungu. | 

34 Isa akawauza, Ado, siitsoriro kele sheria 
zenyu, nagambile, Inyu muo milumgu ? 

35 Ai ndam, akawaita milungu awa wejilo 
nigore ya Mlungu, na matsori 'ga Mlungu 
si gadima kuvunjo: 

36 Ai uyu aikilo, atumilo urumenguni ni 
Aba, inyu mwagamba Wa'gora lagelage; 
kwani nagambile, Imi Mwana wa Mlungu? 

37 Ngera sadea kazi za Aba wangu, sigeni 
kunidumusa. 

38 Ela ngera nazidea, hatta mwalega kunidu- 
musa imi, dumuse kazi zen: mumanye, muweni 
andu Aba uo amweni kwangu, nami, nuo 
amweni kwa Aba. 

39 Wakahada sena kumwata: naye aka- 
fuma kele mikono yawe. 

40 Nao akagenda noko sena chambuko cha 

Yarden, andu Yohanna weluo akebatiza ha- 
mbiri ; nao akakalla aho. 

41 Na wengi wakamjila; wakagamba, Yo- 
hanna sadeile alama ingi; ela 'gore zose 
agambile Yohanna kele mundu uyu ni fulo 
kwen. 

42 Na wengi wakamdumusa aoën. 


XI. 


1 Na mdu mmoju aito Lazaro wa Betania, 
kaia kwa Mariam na wokwawe Martha, weluo 
mkongo. 

2 (Ni uyu Mariam amtilile Bwana mavuta, 
akaongula magulu 'gwake na sisiri zake, ni 
Lazaro wokwawe weluo mkongo.) 

3 Nao awa wokwawe wakatuma kwake 
ku'gora, Bwana, lola uyu wamshaile uo 


mkongo. 

4 N ao Isa agenda kusikila, akagamba, 
Ukongo uw'gu si 'gwa kufwa andu angi, ela 
kwa ubwaa 'gwa Mlungu, Mwana wa Mlungu 
apate kuliko na'go. 

5 Nao Isa akamshaia Martha, na wokwawe, 
na Lazaro. 

6 Nao agenda kusikila, andu weluo mkongo, 
akasinda mandu maili andu kwen weluo. 

7 Nao ko nyuma awauza wairimi wake, 
Tigende Uyahudi sena. 

8 Wairimi wamuza, Rabbi, Wayahudi nda- 
kwen wegamba wekukumbila mawe; nawe 
wagenda aoën sena? 

9 Isa akagamba, Ado, ijua moju sikudea saa 

ikumi na mbili? Kasikila mundu wagenda 
na msenya, sa gwa andu kungi, kwani waona 
mlangazi 'gwa urumengu ugu. 

10 Kasikila mundu wagenda mna kiro, 
wa gwa, kwani mlangazi si'guo kwake. 

11 Izi 'gore aka'gora: nao nyuma awauza, 
Mgeni wetu Lazaro watungura; ela nagenda, 
nimukise kele haring’a. 

12 Wairimi wakamuza, Bwana, ngera wa- 
tungura, ukilaga. 

13 Nao Isa wa'gorire kifwa chake: ela awa 
wakagamba wa'gora kuzumua kwa haring'a. 

14 Nao Isa akawauza kirani, Lazaro wafwa. 

15 Nami naboelo kwa undu 'gwenyu andu 
seluo, inyu mupate kudumusa ; elama, tigende 
kwake. 

16 Nao Thoma aito Didimo, akawauza 
wairimi mbawe, Tigende tose, tifwe naye. 

17 Nao Isa akeja, akadoka wasindile kineni 
mandu mane. 

18 Na Betania yeluo avui na Yerusalem, 
mastadia ikumi na sanu. 

19 Wayahudi wengi wejile kwa Martha na 
Mariam, kuwatsarusa ngolo kwa wokwawe. 

20 Nao Martba agenda kusikila Isa weja, 
akammara: ela Mariam akakalla nyumba. 

21 Nao Martha akamuza Isa, Bwana ndaa 
weluo aha, ngomacha safwile wokwetu. 

22 Hatta ilyi namanya, ichi chose walomba 
kwa Mlungu, Mlun u ukuhawa. 

23 Isa amuza, Wokwenyu ujezuka sena. 

'24 Martha amuza, Namanya uzuka sena, 
kele kuzuka, ijua lya kudua mbali. 

25 Isa akamuza, Imi mwen ni kuzuka na 

uzima: uyu anidumusa hatta kwanafwa, ukalla 
moyo: 

26 Naye akalla moyo, akanidumusa imi, 
Jyingi sefwiga. Wadumusa hung’ ? 

27 Akamuza, Ee Bwana: nadumusa uwe 
kukalla Mwana wa Mlungu, iye weja urumen- 
guni. 

28 Nao agenda ku'gora hung’, akagenda 
ngila yake, akamwita Marai wokwawe kwa 
kiviso, akegamba, Mfundi weja akuita. 

29 Naye agenda kusikila, akauka shwosh wo, 
akamgendela. 

80 Nao Isa wakaile kuingila kaia, watula 
andu kwen Martha amkwoganila. 

8l Nao Wayahudi wekezana naye nyumba 
kwen, wekemtsarusa, wagenda kumwona 
Mariam, andu wauka shwoshwo, akafuma, 
wakamwirima, wakagamba, Wagenda garieni 
alile aho. 

32 Nao Mariam, agenda kubusa andu Isa 
weluo,akamwona,akamgwila magulu ; akemuza, 
Bwana, ndaa weluo aha, ngomacha wokwetu 
safwile. 

33 Nao Isa agenda kumwona andu walila, 
na Wayahudi wekelila wekezana naye, akakema 
na roho, akahariso, akagamba, 

34 Mwamwikile hiyo? Wamuza, Bwana, 
njuu uone. 

35 Isa akalila na mbori. 

86 Wayahudi wakagamba, Lola andu wam- 
shaile ! 

37 Wamoju wakagamba, Ado, mdu uyu 
wafungula meso 'ga mdu wafwile meso, sedima 
kumlega mdu uyu safwe? 


YOHANNA 11. 47 


38 Nao Isa sena akakema na roho akeja 
garieni. Nayo yeluo mbanga, na iwe lyika- 
rugara. 

39 Isa agamba, Funyeni iwe. Martha, wok- 
wawe uu mundu wafwile, amuza, Bwana, uu 
Juma ulu wavunja : kwani wafwile mandu mane. 

40 Isa amuza, Siku'gorera, ngera wadumusa, 
uona ubwaa 'gwa Mlungu? 

41 Nao wakatunya iwe. Isa akainula meso 
'gake, akagamba, Aba nakulika, wanisikila. 

42 Namanya andu wanisikila majua 'gose: 
ela kwa awa wandu wakalla aha, nagambile, 
wadumuse andu uwe wanitumile. 

43 Nao agenda ku'gora, akakema na lwaka 
lubwaa, Lazaro, njuu aha. 

44 Naye wafwile akafuma, afungilo mikono 
na magulu na nguo za kuzika; na ushu 'gake 
'gukafungo na mrafu. Isa awauza, Mtunguleni, 
msige agende. 

45 Nao Wayahudi wengi, awa wejile kwa 
Mariam, wekeona andu adeile wakamdumusa. 

46 Wamoju wakagenda kwa Mafarisayo, 
wakawa gorera vose uiis Isa. 

47 Nao wakohani wabwaa, na Mafarisayo 
wakakwoganya mlandu, wakagamba, Tadea 
nini? kwani uu mundu wadea alama nyingi. 

48 Tikamsiga, wandu wose wemdumusa: na 
Warumi wekuja wetisoka andu kwetu na mbari 

etu. 

49 Mdu mmoju wawe, Kaiafa, mkohani 
mbwaa mwaka ugu, akawauza, Inyu sumum- 
anya kindu chingi, 

50 Hatta sumutala andu sutti mdu mmoju 
afwe kwa wandu, sihaite mbari uzima. 

51 Nao sa'gorire hung’ kwa chongo chake: 
ngomacha wakalla mkohani mbwaa mwaka 
u'gu, akagamba andu Isa ufwiga kwa mbari; 

52 Sena sefwiga kwa ii mbari mojori tu, ela 
akwoganye wana wa Mlungu wasagilosagilo, 
wakalle mojori. 

53 Nao fuma w'gu msenya wakadea njama 
wamula'ge. 

54 Nao Isa akasiga sasela mwazi kele Waya- 
hudi, akafuma aho akagenda isanga imoju avui 
na kireti, iito Efraim; nao, aoën akasinda na 
wairimi wake, 

55 Nao Pasaka ya Wayahudi yeluo avui: 
na wengi wakajoka erusalem kufuma 
masanga ya mbali mbali hambiri ya Pasaka, 
wakuelese wowen. 

56 Nao wakamhada Isa, waka'gora weni 
na wën, aoen wekekalla kele hekalu, Mwagam- 
baije? Sekuja karamu ? 

57 Nao wakohani wabwaa, na Mafarisayo, 
wagambile, Ati, ngera mundu amanya andu eo, 
a gore, wamwate. 


XII. 


1 Naolsa,majua matandatu hambiri yakufika 
Pasaka, weja Betania, andu Lazaro weluo, uu 
azusilo kele wafwa ni Isa. 

2 Nao wakamdeila kilalilo: na Martha 
akadafwarira ; na Lazaro wakalla mezeni naye. 

3 Mariam akawata ratili moju ya mavuta 
'ga sipikinadi, ikulile zogori, akamvila magulu 

"ga Isa, akawagila magulu 'gake na sisiri yake ; 
na nyumba ikajula mruki 'gwa mavuta. 

4 Yuda Iskariota, mmoju wa wairimi wake, 
uyu umfunya, wagamba, 

5 Kudani ago mavuta satagilo kwa pesa 
magana matatu, wahawo wakiwa ? 

6 Naye wa'gora hung’, ela kutala wakiwa, 
setala andu angi; ela kwa kukalla kiting'a, na 
kumanzira kikuchu, akausa kindu chikumbilo 
a08n. 

7 Nao Isa akagamba, Msige, adee hung’ 
kwa kuzika kwangu. 

8 Kwani wakiwa mwanawesi majua "gose 
kwenyu; ela imi sumuniwesi majua "gose. 

9 Waada wengi wa Wayahudi weluo aoën : 
nao siwejile kumwona Isa tu, ela wamwone 
Lazaro azusilo kele kifwa. ' 

10 Nao wakohani wabwaa wakadea njama, 
wamula’ge Lazaro naese : 

11 Kwani kwa iye Wayahudi wengi waka- 
genda, wakamdumusa Isa. 

12 Nao ikesho, makwogano mengi, awa 
wejile kwa karamu, wagenda kusikila Isa 
ukuja Yerusalem. 

13 Wakawata mbandi za miiti, wakagenda 
kummara, wakalila Hosana! Wabarikio iye 
weja kwa izina lya Bwana, iye mwen Mzuri wa 
Israeli. 

14 Nao Isa, akamdoka mwana wa mchungu, 
akajoka mgongo: sa kweni yatsoriro. 

15 Suadea oga, mchana wa Sayun: lola, 
Mzuri wako weja wakalla kele mwana wa 
mchungu. 

16 Nao undu u'gu wairimi wake siwaman- 

D 


50 YOHANNA 12. 


yile jako: ela Isa agenda ku'ngila ubwaa, niko 
wejilekumbuka andu vatsoriro kwake, sena 
andu wamdeile undu u'gu. 

17 Nao awa wandu wekezana naye, ere 
wamwita Lazaro garieni akamzusa kele kifwa, 
waka'gora. 

18 Kwa undu u'gu makwogano wakagenda 
kummara, kwani wasikile wadeile alama ii. 

19 Nao Mafarisayo waka'gora weni na wen, 
Lola andu sumudea 'gore ingi, ola urumengu 
wose wamwirima. 

20 Nao aoen weluo Waheleni wamoju wa- 
gendile kuvoya kele karamu : 

21 Nao awa wekeja kwa. Filipo, uyu wa 
Bethsaida wa Galilaya, wakamkota, weke- 
gamba, M'gosi, tashaia timwone Isa. 

22 Filipo weja akam'gorera Andrea; na 
Andrea weja na Filipo, nao wamuza Isa. 

23 Nao Isa awauza akegamba, Saa yeja na 
Mwana wa mdam uliko. 

24 Fulo kwen, fulo kwen, mbeyu wa ngano, 
ngera sipotoke msangeni ikafwa, yendekalla 
eke keng'weri; kasikila yafwa, yatunya mavalo 
mengi. 

25 Uyu ushaia roho yake, uilagaisa ; naye 
aimenya roho yake aha urumenguni, ujeihasisa 
hatta uzima 'gwa kale na kale. 

26 Ngera mdungi unitumike, saniirime, nao 
andu kungi nuo imi, andu kwen mtumishi 
wangu ukalla: kasikila mdungi wanitumike, 
Aba wangu umdeila ishima. 

27 Ndam roho yangu inaharare: ela niga- 
mbaije? Aba, nikize kele saa ii: kwani kwa 
undu u'gu nijile kwa saa ii. 

28 Aba lyilike izina lyako. Na lukeja 
lwaka fuma mlunguni, lukegamba, Namalila 
kulyilika, sena nilyilika kaili. 

29 Nao makwogano wakalusikila, waka- 
gamba, Ni mrurumo: wamoju wakagamba, 
Malaika wa'gora naye. 

30 Isa akagamba, Lwaka ulu silujile kwa 
undu 'gwangu, ela kwa undu 'gwenyu. 

31 Ndam kutaganyo kwa urumengu vwgu 
kwakalla: ndam mbwaa wa urumengu u'gu, 
utaganyo. 

32 Nami nikajoso kele msanga na lu'gulu 
niruta wandu wose kwangu. 

33 Nao aka'gora hung' imanyikane andu 
kifwa chake chikuja. 

34 Makwogano wakamuza, Tasikila kele 
sheria, andu Masiya watula majua 'gose: 
ndam wagambaije, Mwana wa mdam sutti ajoso? 
N'ani uu Mwana wa mdam ? 

35 Nao Isa akawauza, Kachache, mlangazi 
'guo amweni kwenyu, gendeni mkekalla na 
mlangazi, kiza sichimudoka, uyu wagenda kele 
kiza samanya andu wagenda. 

36 Ilyi muona mlangazi,mdumusemlangazi, 
mukalle wana wa mlangazi. 'Gore izi aka- 
'gora Isa, nao akagenda akakuvisa kwawe. 

37 Alama nyingi wadeile kwawe, sena waka- 
lega kumdumusa. 

38 'Gore ya Isaya Tondolo itimike andu 
wa'gora, Bwana, n'ani adumusa 'gore zetu? 
Kwa mdu muni mkono 'gwa Bwana 'gwa- 
manyiso ? 

39 Kwa hung’ siwedima kudumusa, kwani 
Isaya wagamba sena, 

40 Wafungile meso 'gawe, wakulisa ngolo 
yawe: siwaone na meso 'gawe, siwatambule na 
ngolo yawe, wagaluke niwaboese. 

41 A'go wagora Isaya kwani wa'guonile 
ubwaa wake; aka'gora uvoro 'gwake. 

42 Nao wandu wabwaa wengi wakamdu- 
musa; elawakogile Mafarisayo nao sawa gorire, 
siwaguso kele sunagogi. 

43 Kwani washaia kuliko ni wandu kuisa 
kuliko ni Mlungu. 

44 Nao Isa akakema, akagamba, Uyu wa- 
nidumusa imi, si imi unyi wanidumusa, ela iye 
wanitumile. ; 

45 Naye waniona imi wamwona uyu anitu- 
mile. 

46 Imi neja mlangazi urumenguni, uyu 
unidumusa imi sakalle kele kiza. 

47 Nao kadoka mdungi wasikila 'gore 
zangu, naye walega kuziwata, imi simtaganya : 
kwani sijile andu angi kutaganya urumengu, 
ela ni'gukize urumengu. 

48 Uyu wanilega imi, sawata’gore zangu, 
uo naye amtaganye: 'gore ii nigora, ni iyoyen 
imtaganya ijua lya kudua mbali. 

49 Kwani si'gora kikwangu; ela uyu Aba 
wanitumile, ni iye wanuza andu ni'gora. 

50 Nemi namanya 'gore yake ni uzima 
'gwa kale na kale: 'gore izo ni'gora, sa kwen 
uyu Aba wani'gorera, n'zo zen na gora. 

XIII. 


1 Nao hambiri ya karamu ya Pasaka, Isa 
amanya saa yake yeja afume urumengu u'gu, 
agende noko kwa uyu Aba, agenda kushaia 
wake, awa weo kele urumengu, akatula kuwa- 
shaia hatta kudua. 

2 Wekelyakilalilo, Shetani agenda kukumba 
Yuda Iskariota mwana wa Simon, ngolo ya 
kumfunya ; 

3 Isa amanya andu uyu Aba amhawile vindu 
vose kele mikono yake, na andu wafumile kwa 
Mlungu, na andu agenda kwa Mlungu; 

4 Akauka chelyeni, akaika nguo yake; 
akausa nguo ya Kuagila, akakurusa. 

5 Nao akalungula meji kele kikoro, akatlyoa 
kuogesha magulu 'ga wairimi, na ku'gawagila 
na nguo ii wakufungile nayo. 

6 Nao akeja kwa Simon Petro: amuza, 
Bwana, wanogesha magulu 'gangn ? 

7 Isa akamuza, Andu nadea ndam sumanya, 
ela ujemanya ko nyuma. 

8 Petro akamuza, Na lyingi sunogesha 
magulu 'gangu. Isa akamuza, Kasikila sakuo- 
gesha, suwesi kindu chingi kwangu. 

9 Simon Petro akamuza, Bwana, si magulu 
'gen andu angi, ela mikono na chongo changu. 

10 Isa amuza, Uyu waogilo, waoga 'gwani 
kaili, ela magulu 'gen? waela kamare, nenyu 
mwaela, ela si'nyose andu angi. 

11 Kwani ammanya ani amfunya: niko 
wagamba Sumuela nyose andu angi. 

12 Nao agenda kuogesha magulu 'gawe, 

akausa nguo zake, akakalla kitembo sena, 
akawauza, Mwamanya andu namudeilaba ? 

13 Mwanita Mfundi na Bwana: mwa'gora 
fulo: kwani ni imi mwen. 

14 Nao imi, Bwana na Mfundi, namuogesha 
magulu 'genyu, ai inyu ngomacha mwaogesha- 
na magulu. 

15 Kwani namufundile, inyu mudee sa kwen 
namudeile. 

16 Fulo kwen, fulo kwen, namuuza,mtumishi 
sekalla mbwaa kuisa bwana wake andu angi, 
naye atumilo, sekalla mbwaa kumwisa uyu 
amtumile andu angi. 

17 Ndaa mwamanya aga, mwabarikio 
mke'gadea. 

18 Imi si'gora ya inyose: nawamanya awa 
nawasagula : ela matsori 'gatimike, Uu walyiga 
mkate nami wanulile gimbi yake kwangu. 

19 Ndam namu'gorera imbele ya kukalla, 
kadoka vakalla mudumuse ni imi. 

20 Fulo kwen, fulo kwen, namuuza Uyu wa- 
mshaiamdu wangu nimtumaimi, wanishaiai imi; 
naye wanishaia imi, wamshaia iye anitumile. 

21 Nao Isa agenda ku'gora hung’ akahariso 
n'ngolo aka'gora. Fulo kwen, fulo kwen, 
namuuza, Mmoju wenyu ujenifunya. 

22 Wairimi wakalolana weni na wen, wekee- 
rekeza, n'nani wamgambile. 

23 Nao kele meza mwirimi wake mmoju, 
aketsinila lagaieni kwa Isa, uyu wamshaile. 

24 Simon Petro akamkunyira, akamusa, ti- 
"'gorere amgamba ani. 

25 Iye aketsinila kwa Isa; akamuza, Bwani 
n'ani ? 

26 Nao Isa wagamba, Ni iye mwen, nikai- 
ngiza itongi, nikamhawa. Nao agenda kuingiza 
itongi, akamhawa Yuda, mwana wa Simon 
Iskariota. 

27 Nao nyuma yake, Shetani akamwingila. 
Isa amuza, Andu wadea udee shwoshwo. 

28 Nao sikwesi mdungi mezeni amanyile 
kwaije am'gora hung’. 

29 Wamoju wakagamba, ngomacha Yuda 
watwala mkoba niko amuza Isa, Gula ivi vindu 
vitifweni kwa karamu: ango awahawe wakiwa 
kindu kimoju. 

30 Nao agenda kuwata itongi, akafuma aoën: 
nako kweluo kiza. 

31 Nao agenda kufuma, Isa agamba, Ndam 
Mwana wa mdam uliko, na Mlungu uliko 
kwake. 

32 Na Mlungu ujemlika amweni kwake, 
hatta ilyen ujemlika. 

33 Wanake, kachache nuo kwenyu. Inyu 
mujenihada: sa kwen nawauza Wayahudi, 
andu nigenda imi, sumudima kuja; nenyu 
nam'gorera hung’ kwen. 

34 Mlomo mbishi namuhawa, mushaiane ; 
sa kwen imi namushaia, inyose mushaiane. 

39 Kwa hung’ wandu wose wemumanya 
mwakalla wairimi wangu, mkeshaiana. 

36 Simon Petro amuza, Bwana ugenda hiyo? 
Isa akagamba, Andu nigenda imi, sudima 
kuniirima ndam; ela ujeniirima ko nyuma. 

37 Petro amuza, Bwana, kudani sidima 
kukuirima ndam ? imi nigwisha roho yangu 
kwa uwe. 

38 Isa wagamba, Ugwisha roho yako kwa 

imi? Fulo kwen fulo kwen, nakuuza, Jongole 
siteta, hatta wanikanila katatu. 


XIV. 


1 Sumwahariso ngolo: mwamdumusa Mlu- 
ngu, munidumuse imi. 

2 Amwen kele nyumba ya Aba wangu, kuo 
andu kwa kukalla kingi, ngera siko ngomango 
namv’gorera ; nagenda nimuikile andu kwenyu, 

3 Nao nikagenda n'kadea andu kwenyu, 
nikuja sena, nimuuse kwangu: andu imi nuo, 
inyu mukalle aoen. 

4 Andu nigenda mwamanya, ngila. 

5 Thoma amuza, Bwana sitimanya andu 
wagenda; tijemanyaije ngila ? 

6 Isa amuza, Imi mwen ngila, na fulo, na 
uzima: mdungi sekuja kwa Aba ela kwa imi. 

7 Ndaa mwanimanya imi, ngomacha mwam- 
manya Aba wangu naese: ndam ko mwam- 
manya, sena mwamwona. 

8 Filipo amuza, Bwana, utionye Aba, 
itikatise. 

9 Isa amuza, Luma natula nenyu, nawe 
sunimanya Filipo? uyu waniona imi wamwona 
Aba; wagambaije, utionye Aba ? 

10 Ado, sudumusa andu nuo kele Aba, na 
Aba kele imi ? 'gore nigora nenyu, si’ gora kwa 
chongo changu: ela Aba akekalla amweni 
kwangu, ni iye adea kazi. 

11 Mudumuse andu nuo kele Aba, na Aba 
kele imi: ango nidumuse kwa 'gore izi zen. 

12 Fulo kwen fulo kwen, namuuza, Uyu 

wanidumusa imi, kazi nidea imi, naese ujedea ; 
ia ziisile izi ujedea ; kwani nagenda kwa 

a. 

13 Icho chose muhada kwa izina lyangu, 
n'jedea, Aba aliko kele Mwana. 

14 Kadoka mwalomba kindu kwa izina 
lyangu, nijedea. 

15 Mkanishaia imi, mujewata , milomo 


angu. 
Á 18. Nami nijemkota Aba, naye ujemuhawa 
Ang mzima, akalle kwenyu kale na 

e. 
17 Roho ya fulo; urumengu siwedima 
kumwata; kwani siwemwona, hatta siwem- 
manya: inyu mwammanya; kwani wakalla 
kwenyu, sena ujekalla amweni kwenyu. 

18 Simusiga wakiwa andu angi: nimu- 
jilaga. 

19 Muka muka kachache, na urumengu 
siweniona, sena; ela inyu mwanjona: ilyi 
nikalla moyo imi, nenyuose mujekalla moyo. 

20 Ijua ilyi mujimanya andu nuo kele Aba, 
nenyu muo kele imi, nemi nuo kele inyu. 

21 Uyu awesi milomo yangu, aiwata, ni iye 
mwen wanishaia ; naye wanishaia imi, ushaio 
ni Aba wangu, nemi nijemshaia, nijemwonya 
imi mwen. 

22 Yuda (Iskariota mbai) amuza, Bwana 
vakallaije, ujitionya uwe mwen ela kwa 
urumengu mbai? 

23 Isa akamuza, Ngera mundu wanishaia, 
uwata 'gore zangu: na Aba wangu umshaia, 
nese tikuja kwake, tikalla kitembo kwake. 

24 Uu sanishaia, sawata 'gore zangu: na 

'gore musikila inyu, si yangu andu angi, ela ni 
ya Aba uu anitumile, 

25 'Gore izi namu'gorera, nikekalla kwenyu, 

26 Ela Mtsarusi, ni iye Roho ya Kuela, uyu 
utumo ni Aba kwa izina lyangu, iye ujemu- 
fundisa vindu vose ujemukumbusa 'gore zose 
namu'gorera. 

27 Saro nasiga kwenyu; sere yangu namu- 
hawa: urumengu sewemuhawa sakwen imi 
nimuhawa. Ngolo yenyu siimuharise, hatta 
siidea oga. 

28 Mwasikila andu namuuza, Imi nagenda 
sena nimujila. Ngera mwanishaia, ngomango, 
mwaboelo, kwani nagenda kwa Aba: kwani 
Aba ni mbwaa kuniisa imi. 

29 Ndam namu'gorera imbele ya kukalla, 
kadoka yakalla, mudumuse. 

30 Ndam si'gora mengi kwenyu, kwani 
mbwaa wa urumengu u'gu weja, sena sawesi 
kindu chingi kwangu. j 

31 Ela urumengu wamanye andu namshaia 
Aba, na sa kwen Aba wanihawa mlomo, ko 
kwen nadea. Uken, tigende noko. 


XV. 


1 Imi mzabibu 'gwa fulo, na Aba wangu 
mlimi. 

2 Killa mbashe kwangu sivala mavalo, 
waifunya : na killa mbashe ivala waiboesa, iisile 
kuvala. 

3 Ilyen mwaela kwa 'gore namu'gorera. 

4 Kalleni amweni kwangu, nemi amweni 

kwenyu. Sa kwen mbashe siidima kuvala 
iyen, ikalega kukalla kele mzabibu; nenyu 
sumudima, mkalega kukalla amweni kwangu. 

5 Imi mzabibu, inyu mbashe: uyu akalla 
amweni kwangu, nemi amweni kwake, ni iye 
uvala mavalo mengi : kwani mkapaso kwangu, 
sumudima kudea kindu chingi. 

6 Ndaa mdu sekalla kele imi, watago noko 
sa mbashe, yaoma; na wandu wazishoa, wazi- 
kumba motoni ziie. i 

7 Mkakalla kele imi, na’ gore zangu zeka- 
kalla kele inyu, hadeni andu muhada, nacho 
mudeo. 

8 Aoën Aba wangu aliko muvale mavalo 
mengi; nenyu mukalle wairimi wangu. 

9 Sa kwen Aba wanishaia imi, nemi namu- 
shaia inyu: kalleni kele kushaia kwangu. 

10 Kasikila mwawata milomo yangu, muje- 
kalla kele kushaia kwangu ; sakwën imi nawata 
milomo ya Aba wangu, nikakalla kele ku- 
shaia kwake. 

11 'Gore izo namu'gorera, kuboelo kwangu 
kukalle amweni kwenyu, na kuboelo kwenyu 
kutimike. 

12 U'gu ni mlomo 'gwangu, mushaiane weni 
na wën, sa kwën imi namushaia. 

13 Sikwesi kushaia kuisa ii, mundu afunye 
uzima 'gwake kwa wageni wake. 

14 Inyu mu wageni wangu, mkadea andu ' 
namu'gorera. 

15 Simuita sena watumishi; kwani mtu- 
mishi semanya andu bwana wake wadea: ela 
namuita wageni wangu, kwani 'gore zose nasi- 
kila kwa Aba wangu, namumanyisa inyu. 

16 Inyu sumunisagule imi, ela imi namusa- 
gule inyu, namudea, mugende, muvale ma- 
valo mengi, na mavalo 'genyu 'gatule: nao 
icho chose muhada kwa izina lyangu, amu- 
hawe. 

17 'Gore izi namu'gorera mushaiane weni 
na wën. 

18 Nao urumengu wakamumenya inyu, mwa- 
manya andu wanimenyile imi jako siwammen- 
yile inyu. 

19 Ndaa mweluo wa Domen, urumengu 
ngomango washaia wandu wake: ela ilyi 
mwasoa kukalla wa urumengu, nemi namusa- 
gula urumenguni, niko urumengu wamu- 
menya, 

20 Kumbuka 'gore namu'gorera, Mtumishi 
samwisile Bwana wake. Ndaa wanihutsa imi, 
nenyu mahutso; ndaa wawata 'gore yangu, 
na zenyu ziwato. 

21 Nao 'gore izi wemudea inyu kwa izina 
lyangu, kwani siwammanya uyu wanitumile. 

22 Ndaa sijile n'kawa'gorera, ngomacha si- 
wawesi kaung’a: ela ndam sawawasi ku'gora 
kwa kaung’a. 

23 Uyu wanimenya imi, wammenya Aba 
wangu. 

24 Ndaa sadeile kazi kwawe, kazi sizideilo 
na mdu mzima, ngomango sawawesi kaunga : 
ela ndam wanionile imi na Aba wangu. 

25 Ela vakalla hung’, 'gore itsoriro kele 
sheria zawe ikalle fulo; wanimenyile bule. 

26 Ela kasikila Mtsarusi weja, uyu nimtu- 
ma fuma Aba, ni iye mwën Roho ya fulo, 
afumile kwa Aba, iye uje'gora kwangu: 

27 Nenyu muje'gora, kwani mwakalla nemi 
fuma hambiri. 


XVI. 


1 A'ga namu'gorera, sumugwe. 

2 Wejemufunya kele, masunagogi: hatta 
hawa ikuja, uu amuula'ga ugamba umdeila 
Mlungu kirani. 

3 Nao a'ga wajedea, kwani siwammanyile 
Aba, hatta imi. 

4 Ela aga namu'gorera, kasikila hawa 
yawe yeja, mukumbuke andu namu'gorera. 
Nao a'ga simu'gorera ko hambiri andu kungi, 
kwani neluo nenyu. 

5 Ndam imi nendegenda kwa uyu anitu- 
TS na mdungi kwenyu sanikota, Wagenda 

iyo. 

6 Ndam ilyi namu'gorera hung’, ngolo zenyu 
zajula na kuharisa. 

7 Ela namu'gorera fulo; yanifweni nigende 
noko: kwani i kalege sagende, Mtsarusi sekuja 
kwenyu; ela n'kagenda, nimtuma kwenyu. 

8 Naye kasikila weja, ujeonya urumengu 
Baa hachi na kutaganyo : 

9 Kele kaung'a, kwani walega sawanidu- 
musa ; 

10 Kele hachi, kwani nagenda kwa Aba, 
nenyu sumuniona sena ; 

11 Kele kutaganyo, kwani mhwaa wa uru- 
mengu wataganyo. 

12 Nanawesi malago mengi nimu'gorera, 
ela sumuidima kusikila ndam, 

13 Ela kadoka weja Robo ya fulo, ujemu- 
longoza kele fulo zose: kwani iye se'gora 
kikwake andu kungi; 'ela icho asikila, cho 
chēn uje'gora : sena ujemu'gorera vindu vikuja 
nyuma. 

14 Iye ujenilika imi; kwani ujeusa kwangu, 
ujemu'gorera inyu. 

15 Vindu vose uo navo Aba ni vangu; nika- 
gamba, uusa kwangu, amu'gorera inyu. 

16 Sinda kachache, nenyu sumuniona sena ; 
sinda kachache, sena mujeniona. 

17 Wairimi wamoju wakagamba weni na wen, 
N'ini ichi watuuza, Sinda kachache, sumuniona, 
sena sinda kachache, mujeniona; kwani nagenda 
kwa Aba? 

18 Nao wakagamba, N'ini ichi wagamba, 
Sinda kachache? sitisikile andu wagamba. 

19 Isa akamanya andu washaia kumkota, 
akawauza, Mwakotana weni na wen undu vwgu, 
andu njgamba, Sinda kachache, nenyu sumu- 
niona, sena sinda kachache, mujeniona ? 

20 Fulo kwen, fulo kwen, namuuza, Mujelila, 
mujekema, ela urumengu weboelo: inyu muje- 
hariso ngolo, ela kuharara kwenyu kuje'galuka 
kuboelo, 

21 Mdumuke akalumo kuvala waharara, 
kwani hawa yake yafika; ela kasikila wavala 
mwana, sakumbuka sena kuharara, waboelo, 
kwani mdam wavalilo urumenguni. 

22 Nenyu mujeona harara: ela nijemuona 
sena, na ngolo yenyu ijeboelo, na kuboelo 
kwenyu, mdungi semusoka. 

23 Ijua ilyi sumunikota undu 'gungi. Fulo 
kwen, fulo kwen, namuuza, Kasikila mwam- 

kota Aba undu' gungi, ujemuhawa kele izina 
lyangu. 

24 Lyingi sumulombile kindu chingi kele 
izina lyangu: lombeni,nenyu mujepata, kuboelo 
kwenyu kujule. 

25 A'ga namu'gorera kwa makataniso : hawa 
ikuja, nemi simu'gorera kwa makataniso, ela 
nijemu'gorera mwazi undu 'gwa Aba. 

26 Ijua ilyi mujelomba kele izina lyangu : 
nemi sigamba, nimumlombele Aba; 

27 Kwani Aba mwen amushaia, kwani inyu 
mwanishaia imi, sena mwadumusa, andu natu- 
mile kwa Aba. 

28 Imi nafumile kwa Aba, neja kwa uru- 
Roe sena nasiga urumengu, nagenda kwa 
Aba. 

29 Wairimi wake wagamba, Ola, ndam 
wa gora kirani, su'gora ikataniso andu angi. 

30 Ndam tamanya andu wamanya vindu 
vose, subada mdungi akukota kindu chingi: 
kwa hung’ tadumusa andu wafuma kwa 
Mlungu. 

31 Isa akawauza, Ndam ko mwadumusa ? 

82 Lola hawa ikuja, hatta ilyēn iyo, andu 
musagiso, killa mundu andu kwake, munisiga 
keng'weri : sena si keng’weri kungi, kwani Aba 
uo nemi. 

33 Izi 'gore namu'gorera, kamba amweni 
kwangu mudea sere. Kele urumengu muo na 
bu'ga, ela kalleni na moyo : imi na na gusimile 
urumengu. 

XVII. 


1 A'ga aka'gora Isa, akanula meso 'gake 
mlunguni, akagamba. Aba, hawa yeja; umlike 
Mwana wako, Mwana wako akulike uwe: 

2 Sa kweni wamhawa ndigi gulu ya nyama 
yose, icho chose wamhawa, naye awahawe 
uzima 'gwa kale na kale. 

3 Ii niyo uzima 'gwa kale na kale, waku- 
manye uwe e wa fulo keng'weri, na iye 
sena wamtumile, Isa Masiya. 

4 Imi nakulikile aha msangeni, nikamalila 
kazi wanihawile nidee. 

5 Ndam, ee Aba, unilike imi na ngolo yako 
umwen, na ubwaa neluo na'go kwako hambiri 
ya kukalla urumengu. | 

6 Naonyese izina lyako kwa awa wandu 
wanihawile wa urumengu : weluo wako, ukani- 
hawa imi; nao wakawata 'gore yako. 

7 Ndam wamanya kamba vindu vose wani- 
hawile, vafuma kwako. 

8 Kwani 'gore izi wanihawa imi, nawahawa 
walye; nao wakashaia, wakamanya fulo andu 
nafuma kwako, nao wakadumusa kamba ni uwe 
wanitumile. 

9 Nawalombela awa: silombela urumengu 
andu kungi, ela kwa awa wanihawile; kwani 
ni wako. 

10 Vose vangu ni vako, na vako ni vangu: 
nami nalikilo kwawe. 

11 Imi sio urumenguni sena, awa weo uru- 
menguni, nemi neja kwako. Aba wa kuela, 
uwahasise kele izina lyako awa wanihawile, 
wakalle mojori, sa kwen isi takalla. 

12 Nikakalla nao, nikahasisa kele izina 
lyako awa wanihawile: nikawalinda, mdungi 
sahaitile, sala mwana wa kuhaita; matsori 
'gatimike. 

13 Ndam neja kwako; na 'gore izi na'gora 
urumenguni, wapate kuboelo kwangu amweni 
kwawe. 

14 Nawahawa 'gore yako; na urumengu 
wakawamenya, kwani sawakalla wa urumengu, 
sa kweni im sikalla wa urumengu. 

15 Silomba uwafunye urumenguni, ela 
uwakize kele mdu wa lagelage. 

16 Awa sawakalla wa urumengu, sa kweni 
imi sikalla wa urumengu. 

17 Waike kirani kwako kwa fulo zako; 
'gore yako ni fulo. 

18 Sa kweni wanitumile imi urumenguni, 
ko kweni nawatuma awa urumenguni. 

19 Kwa undu 'gwawe nakuika imi mwen 
kwako, awa nawose weiko kwako fulo kwen. 

20 Hatta siwalombela awa wen, ela nawa- 
lombela awa wose wanidumusa kwa 'gore yawe; 

21 Wose wakalle mojori ; sa kweni uwe Aba 
wakalla kele imi, nami kele uwe, nawose 
wakalle kele isi: urumengu wadumuse kamba 
ni uwe wanitumile. 

22 Na ubwaa wanihawile imi, nawahawa; 
wakalle mojori, sa kweni isi mojori: 

23 Imi kele wawe, nawe kele imi, wakalle 
kamili kele mojori; urumengu wamanye 
kamba ni uwe wanitumile, nawe wawashaile, 
sa kweni wanishaile imi. 

24 Aba, awa wanihawile, nashaia, andu nio 
imi, nawese wakalle nemi; wa'guone ubwaa 

E 

'gwangu, wanihawile, kwani wanishaile hambiri,. 
na urumengu si'gudeilo. 

29 Ee Aba wa hachi, urumengu sawakuman- 
yile, ela imi nakumanyile; na awa wamanyile, 
kamba ni uwe wanitumile. 

26 Nemi nalyimanyisa kwawe izina lyako,. 
sena nilyimanyisa, kushaia kwako andu wam- 
shaia imi kukalla amweni kwawe, nami amweni 
kwawe. 


XVIII. 


1 Nao Isa agenda ku'gora mateto a'ga, 
akafuma na wairimi wake wakaambuka mweta 
wa Kidron, aon 'gweluo mgunda, akangila na 
wairimi wake. 

2 Nao Yuda uu wamfunya wakumanys 
andu, kwani Isa kengi wagendile aoeni na 
wairimi wake. . 

3 Nao Yuda agenda kudea Askari, na wandu' 
wabwaa, fuma wakohani wabwaa, akabusa 
aoeni, na taa, na vizinga, na rungu. 

4 Isa amanya vindu vose vimjila, akafuma, 
akawauza, Mwamhada ani? 

9 Wakamuza, Isa wa Nazarethi. Isa awauza, 
Ni imi. Nao Yuda uu amfunyile, wakalla 
kimusi nao. 

6 Naye agenda kugamba ni imi, wakauya 
nyuma, wakagwa msangeni. 

7 Akawakota sena, Mwamhada ani? Waka- 
gamba, Isa wa Nazarethi. 

8 Isa akagamba, Namuuza ni imi: ngera 
mwanihada imi: mwasige awa wagende ngila- 
zawe. 

9 'Gore itimike ikegamba, kele awa wani- 
hawile simla'gaia hatta mmoju. 

10 Simon Petro akakalla na lufu, akalu- 
funya, akamkwita mtumishi wa mkohani 
mbwaa, akampasa kisikilo cha kialume. Nao 
izina lyake uu mtumishi ni Maluku. 

11 Nao Isa akamuza Petro, Ujisa lufu lwako 
kele joa ; kikombe wanihawile Aba, mwagamba 
sinwega ? 

12 Nao askari na akida mbwaa, na wandu 
wabwaa wa Wayahudi, wakamwata Isa wakam- 
funga, 
© 1 Mie jako kwa Anna; kwani 

'ni m'gosi wake Kaiafa, niye mwen mkohani 
mbwaa mwaka u'gu. AA 

14 Na Kaiafa ni iye wauzile Wayahudi, 
“hatta mdu mmoju afwe kwa wandu. 

15 Simon Petro akamwirima Isa, na mwirimi 
mmoju sena: nao uyu mwirimi wamanyo ni 
mkohani mbwaa, akaingila na Isa kele baraza 
ya mkohani mbwaa. . 

16 Ela Petro akakalla mjangoni shigati. 
Nao uyu mwirimi mmoju, amanyo ni mkohani 
mbwaa, akafuma, aka'gora na uu muke ahasisa 
mjango, akaleta Petro amwen. 

17 Uyu muke ahasisa mjango, amuza Petro, 
Naose mwirimi wake mundu uyu? Agamba, 
Simi ungi. 

18 Nao watumishi na wandu wabwaa weluo 
kimusi aho, wadeile moto 'gwa makalla ; kwani 
kweluo mbeo; nao wakabu'gawa; na Petro 
naese wekezana nao, akakalla akabu' gawa moto. 

19 Nao mkohani mbwaa akamkota Isa ya 
wairimi wake na mafundiso 'gake. 

20 Isa akamuza, Na'gorire mwazi kwa uru- 
mengu; natula nikefundisa kele masunagogi, 
na kele hekalu, andu wakwogana Wayahudi; 
nemi si gorire undu 'gungi kwa kiviso. 

21 Kudani wanikota imi? Wakote awa 
wanisikile, andu nawa gorera; wo wën wamanya 
andu na'gorire. 

22 Nao agenda ku'gora hung’, mdu mbwaa 
mmoju akamkwita Isa na lui, akegamba, 
Wam'gora mkohani mbwaa hung’? 

23 Isa akamuza, Ngera na'gora lagelage, 
'gora ulagelage ugu: ngera na'gora kirani, 
kudani wanikwita ? 

24 Nao Anna akamleta kwa Kaiafa mkohani 
mbwaa. 

25 Nao Simon Petro akakalla akabu’ gawa 
moto. Wakamuza, Naose mwirimi wake? 
Akakana, akagamba, Simi ungi. 

26 Mtumishi mmoju wa mkohani mbwaa, 
kichuku cha mzawe uu mundu apasilo kisikilo 
ni Petro, amuza, Ado, sakuonile m'gundeni 
wakezana naye? 

27 Nao Petre akakana sena, na aoën jongoli 
ikateta. 

28 Nao wakamlongoza Isa fuma kwa Kaiafa 
hatta pritorium; kweluo ikesho; ela wo wen 
sawaingilile pritorium, siwaluiso; ela walyige 
pasaka. 

29 Nao Pilato akawafumila, akawauza, Gore 
muni mwaleta i'gulu kwake uu mundu? 

30 Wakamuza, Ngera mdu uyu seluo mdu 
wa lagelage, tamleta kwako sena ? 

31 Nao Pilato. akawauza, Museni inyu wen, 
mtaganye kwa sheria yenyu. Wayahudi 

wakamuza, Kwanarigido isi kumula'ga 
mundu: 

32 'Gore yake Isa itimike, ikegamba kufwa 
kuyo ufwiga. 

33 Pilato akangila sena pritorium, akamwita 
Isa, akamuza, Ado, uwe mzuri wa Wayahudi ? 

34 Isa akagamba, Wa'gora hung’ uwe mwen, 
ango wagorero ni wandu wazima undu 
'gwangu ? 

39 Pilato akamuza, Namose Myahudi? 
Mbari zako na Wakohani wabwaa, wakuleta 
kwangu: wadeile kimuni ? 

36 Isa akagamba, Uzuri 'gwangu si'gukalla 
'gwa urumengu u'gu: ngera uzuri 'gwangu 
'gweluo 'gwa urumengu u'gu, ngomango watu- 
mishi wangu walwana, sawato na Wayahudi: 
ndam uzuri 'gwangu si kwa aha andu kungi. 

37 Nao Pilato akamuza, Nuwe mzuriba ? 
Isa akagamba, Umwen wagamba ni mzuri. 
Kwa hung’ navalilo, kwa hung’ nejile urumen- 
guni, nigore ya fulo. Killa mdu wa fulo 
wasikila lwaka lwangu. 

38 Pilato amuza, Fulo wini? Nao agenda 
ku'gora hung’ akawafumile Wayahudi sena, 
awauza, Siona ikosi kwake. 

39 Munawesi ada, nimufungulile mmoju 
kele Pasaka: mwashaia wimufungulila mzuri 
wa Wayahudi ? 

40 Nao wakaoda, wakagamba, Uyu mbai, 
ela Barraba, Nao Barraba weluo kiting’a. 

XIX. 


1 Nao Pilato akamwata Isa akamkwita. 

2 Askari nao wakaluka kofia ya miya, 
wakamwikila chongo, wakamrusa na nguo ya 
ngundu ; 

3 Wakamjila, wakagamba, Voro, Mzuri wa 
Wayahudi! wakamriba na nyui. 

4 Pilato akafuma sena, awauza, loleni, 
namletela mdu wenyu, mumanye imi siona 
ikosi kwake. 

5 Nao Isa akafuma, arwara kofia ya miya, na 
nguo 7 ngundu. Pilato awauza, loleni suyu ! 

6 Nao wakohani wabwaa, na wandu wabwaa, 
wagenda kumwona, wakaoda, wakagamba, 
Msulubishe, msulubishe. Pilato awauza, 
Mwateni inyu wen, msulubishe: kwani imi 
siona ikosi kwake. 

7 Wayahudi wakamuza, tanawesi sheria, na 
kwa sheria yetu yamfweni kufwa, wakudeile 
iye mwen Mwana wa Mlun gu. 

8 Nao Pilato agenda kusikila 'gore ii, 
akajuzila kudea oga. 

9 Nao akaingila kaili kele Pretorium, 
akamuza Isa, Wafuma hiyo? Isa sa'gorire 
kindu chingi. 

10 Pilato amuza, Ado su'gora nami? suweni 
andu nawesi ndigi kukufungula, nawesi ndigi 
kukusulubisha ? 

11 Isa akamuza Uwe suwesi ndigi igulu 
kwangu, sala wahawo fuma lu'gulu: ela uu 
wanifunyile kwako, waisa kukalla na kaung'a. 

12 Nao aoën Pilato akatima kumfungula : 

ela Wayahudi wakaoda, wakegamba, Ukam- 
fungula uyu, uwe su mgeni ungi 'gwa Kaisari: 
killa munduakudeile iye mwen mzuri, walwana, 
na Kaisari. 

13 Nao Pilato agenda kusikila 'gore izi, 
akamleta Isa shigati, akakalla kitembo kele 
kifumbi cha kutaganya, andu kuito baraza, kele 
Kiebriania, Gabbatha. ` 

14 Nao kweluo kuiko kirani cha pasaka: 
saa ya katandatu ; awauza Wayahudi, Mzigane 
mzuri wenyu! —. 

15 Nao wakaoda, Mfunyeni, mfunyeni, msu- 
lubishe. Pilato awauza, Nimsulubishe mzuri 
wenyu? Wakohani wabwaa wakagamba, Siti- 
wesi mzuri sala Kaisari. 

16 Nao akawahawa, wamsulubishe. Nao 
wakamwata Isa, wakamgensa noko. 

17 Naye akafuma, aketwala msalaba wake, 
hatta andu kuito, andu kwa ngoma, kele 
Kiebriania, kuito Golgotha : 

18 Aoën wakamsulubisha, na waili sena, 
mmoju igasi, na mmoju igasi, na Isa 'gati. 

19 Pilato akatsora itsori, akelyiika kele 
msalaba. Na ikatsoro, ISA WA NAZARETHI, 
MZURI WA WAYAHUDI. 

20 Nao itsori ii, Wayahudi wengi waka- 
lyishoma : kwani andu wasulubisho Isa, kweluo 
avui na muzi: ikatsoro kele Kiebriania, na 
Kilatini, na Kiyonani. 

21 Wakohani wabwaa, na Wayahudi waka- 
muza Pilato, Siga kutsora, Mzuri wa Wayahudi : 
ela iye mweni wagamba, Imi Mzuri wa 
wayahudi. 

2 Pilato akagamba, Andu natsora, natsora. 

23 Nao askari, wagenda kumusulubisha Isa, 
wakausa nguo zake, wakasara mafunga mani, 
killa askari funga: na kanzu: nao io kanzu 
siiwesi kushono, yendeluko ngila mojori. 

24 Wakauzana weni na wen, Sitazae, ela 
titala mlandu, ikalle ya ani: itsori lyitimike, 
lyigamba, Wakasara nguo zangu, na mavali 
'gangu wakadea mlandu. 'Gore izi wakadea 
askari. 

25 Wakalla aho kele msalaba wa Isa, Mee, 
na wokwawe wa wake mee, Mariam, mkwake 
Kleopa, na Mariam Magdaleni. 

26 Nao Isa agenda kumwona mee, na 
mwirimi amshaile, akakalla aoën, amuza mee, 
Mdumuke, zigane mwana wako! Sena amuza 
mwirimi, Zigane meo! nao kufuma ilyi, 
mwirimi akamtwala kwake. 

28 A'ga 'gagenda kudua, Isa amanya vindu 
vose ndam vadua, itsori lyitimike, wagamba, 
Nakaua. 

29 Kuluo aoën kihoro chijule na siki; 
wakajuza sifongo na siki, wakaijosa na hisopo 
kele mlomo 'gwake. 

30 Nao Isa agenda kutoa siki, akagamba, 
Kwadua : akadamisa chongo chake, akafunya 
roho. 

31 Nao Wayahudi, kwani kukakalla kuika 
kirani, miili siikalle kele msalaba ijua lya 
Juma (kwani Juma ii yeluo mbwaa), wakam- 
kota Pilato magulo 'gawe 'gavunjo, nao 
wagenso noko. 

32 Nao askari wakeja, wakavunja magulu 
'gake 'gwa hambiri, na 'gwa kaili awa wa 
sulubisho naye. 

33 Nao wagenda kumfika Isa, wamwona 
Sanaag kufwa, nao magulu 'gake siwavun- 
jile: 

34 Elama askari moju akamtlyaia luaru, na 
ichumu, nao aoën yakatika bigati na meji. 

35 Naye waonile, wa’gorire, na'gore zake 
ni fulo; naye wamanya wa'gora fulo, mudu- 
muse. 

36 Kwani ivi vikakalla, itsori lyitimike, 
iwindi | yake silyivunjike. 

37 Sena itsori nzima lyagamba, Wemzigana 
iye wamtlyaile. 

38 Nao aga 'gagenda kudua, Yusufu wa 
Aramathaia, naye mwirimi wa Isa, ela kwa 
kiviso, kwa kukoga Wayahudi, akamkota Pilato 
a puponge noko muli 'gwa Isa: Pilato naye 
nF aia, nao akeja, aka’gugensa muli 'gwake 
noko. 

39 Nikodemu naese, uyu ko hambiri weja 
kwa Isa na kiro, akeja akeleta marunganyo 'ga 
ma'ganga ratili igana. 

40 Nao wakawata muli 'gwa Isa, waka'guk- 
unja kele nguo, na ma'ganga, sakwën ada za 
Wayahudi wekezika. 

41 Nao andu wasulubisho 'gweluo m'gunda ; 
aoen kele m'gunda kina kiwishi, lyingi sichizi- 
kilo mundu. 

42 Nao aoën wakamwika Isa, kwani ijua lya 
kuika kirani kwa Wayahudi, kwani kina cheluo 
avui. 

XX. 


1 Nao ijua lya hambiri lya juma, Mariam 
Magdaleni akeja na ikesho, kwakaile kulan- 
gala, hatta kineni, waona iwe lyafunyo kele 

ina. 

2 Waduduga, wakeja kwa Simon Petro, na 
kwa mwirimi mzima, uyu washailo ni Isa, 
awauza, Wamfunya Bwana kele kina, sitimanya. 
andu wamwika. 

3 Nao Petro akafuma na ulya mwirimi 
mmoju wakagenda kineni. 

4 Wakaduduga wose waili: uyu mwirimi 
mzima wakamwisa Petro, akatloya kufika 
kineni ; 

5 Akadamika, akazigana na mwen, akaona 
nguo za bafuta zikekalla ; ela saingilile. 

6 Nao Simon Petro akabusa akemwirima, 
e E kineni, akaona nguo za bafuta zikek- 
alla, 

7 Na mrafu, 'gufungilo chongoni kwake, 
si guluo andu kumoju na nguo za bafuta, ela 
gwakunjilo andu kwake ken. 

8 Nao uyu mwirimi mzima akaingila, uu 
watlyoile kufika kineni, naye akaona, akadu- 
musa. 

9 Kwani wakaile jako kumanya matsori, 
andu sutti azuke kele kifwa. 

10 Nao wairimi wakagala mzawe. 

11 Mariam weluo shigati ya kina akelila : 
A akelila akadamika, akazigana amwēn kele 

ina, 

12 Waonamalaika waili warwara yamnyange, 

mmoju chongoni, na mmoju kele magulu, andu 
muli gwa Isa 'gweluo. 

13 Nao wamuza, Mdumuke, kudani walila ? 
Awauza, kwani wamusa Bwana wangu, nami 
simanya andu wamwika. ' 

14 Agenda ku'gora hung’, akaeria nyuma, 
aa Isa akekalla kimusi, saweni ngera ni 

sa. 

15 Isa amuza, Mdumuke, kudani walila? 
wamhadani? Iye, wagamba ni mlimi, amuza, 
M'gosi aba, ngera. wamfunya noko, ni'gorera 
andu wamwika, nami nijemfunya. 

16 Isa amuza, Mariam. Wa'galuka wamuza 
Kiebriania, Rabboni; nicho kugamba, Bwana. 

17 Isa amuza, Suaniwate; ja nakaile 
jako kujoka kwa Aba: ela genda kwa wokwetu, 
wauze, Nendejoka kwa Aba wangu, na tatie 
yenyu, Mlungu wangu na Mlungu wenyu. 

18 Mariam Magdaleni akeja awa'gore wai- 
rimi, Namwona Bwana; na andu am'gorere 
malago a'ga. 

19 Nao igenda kukalla hafuka ijua ilyi, ijua 
lya hambiri lya Juma, na mijango ikarugaro 
andu wairimi weluo, kwa kukoga Wayahudi, 
Isa akabusa akakalla 'gati, awauza. Sere ikalle 
kwenyu. 

20 Nao agenda ku'gora hung’ akawonya 
mikono na lwaru. Wairimi wakaboelo, we- 
genda kumwona Bwana. 

21 Nao Isa akawauza sena, Sere ikalle 
kwenyu: sa kweni Aba wanituma imi, ko kwën 
nawatuma inyu. 

22 Nao agenda ku'gora hung’ akawakulila 

Useni Roho ya 


mruki, awauza, uela. 

23 Killa mundu mwamsiga kaung'a, wasigo, 
killa mundu mwamfunga kaung'a, zafungo. 

24 Thoma mmoju wawe ikumi na waili, aito 
Didimu, seluo nao ere akeja Isa. 

25 Nao wairimi wamoju wakamuza,'Tamwona 
Bwana. Ela akawauza, Ngera siona mrumo 
'gwa misomari kele mikono yake, nikanigiza 
chala kele mrumo 'gwa misomari, nikangiza 
mkono 'gwangu kele lwaru lwake, sidumusa. 

26 Nao mandu manane 'gagenda kusila, 
wairimi wake weluo amweni, na Thoma wake- 
zana nao: Isa wabusa, mijango ikarugaro, 
akakalla kimusi 'gati, akagamba, Sere ikalle 
kwenyu. 

27 Akamuza Thoma, Lete chala chako, uone 
mikono yangu, lete mkono 'gwako, u'guingize 
kele lwaru lwangu: sualege kudumusa, ela 
dumusa. 

28 Thoma akamuza, Bwana wangu na Mlu- 
ngu wangu. 

29 Isa akamuza, Waniona, niko wadumusa : 
wabarikio awa sawanionile, wakadumusa. 

30 Nao Isa akadea alama nyingi hambiri 
kwa wairimi, sizitsoriro kele chuo ichi: 

31 Ela izi zatsoriro, mumanye Isa Masiya 
ni Mwana wa Mlungu; sena mukedumusa 
a uzima 'gwa kale na kale kele izina 
lyake. 

XXI. 


1 Nao a'ga 'gagenda kudua, Isa akakuonye 
iye mwen sena kwa wairimi kele bahari ya 
Tibiria; nao akakuonya hung’. 

2 Wekezana Simon Petro, na Thoma aito 
Didimu, na Natanaeli ya Cana ya Galilaya, 
na wana wa Zebedayo, na wairimi wake sena 
waili. 

3 Simon Petro awauza, Imi nagenda kuwata 
nguluma. Nao wamuza, Na tose tigende nawe. 
Wakagendi, wakaingila kele chombo; kiro 
ichi siwawatile kindu chingi. 

4 Nao igende kuchega. Isa akakalla kimusi 
mbalimbalı ya meji: wairimi audu kungi wa- 
manya ni Isa, nikotuu. 

5 Nao Isa awauza, Wanake, mwawesi kandu 
kangi aho? wakamuza, Hatta. 

6 Akawauza, Kumba nyavu kele mkono 'gwa 
kialume 'gwa chombo, mujeona. Nao waka- 
kumba, hatta sewedima kuiruta kwa nguluma 
kukalla nyingi. 

7 Mwirimi uyu ashailo ni Isa amuza Petro, 
Ni Bwana mwen. Nao Simon Petro agenda 
kusikila ni Bwana mwen akafunga nguo yake 
kirani ae weluo tuu),akakukumba baharini. 

8 Ela wairimi wamoju wakeja kele chombo 
kichache (kwani siweluo kulele kungi kele 
isanga, vitimo mirongo misanu kufika), weke 
ruta nyavu ijule na nguluma. 

9 Nao wagenda kujika msangeni waona 
moto ya makala aoeni, na nguluma aoën kele 
moto, na mkate. 

10 Isa awauza, Lete nguluma mwawata 
ndam. 

11 Nao Simon Petro akajoka akaruta nyavu 
msangeni, yajula ni ne Wan mbwaa, i'gana na 
mirongo misanu na ndatu: ilyi zikakallenyingi 
hung’ nyavu sizaike andu kungi. 

12 Isa awauza, Njuuni mufungule. Wose 
wakakoga kumkota, Nuani? wakemanya ni 
Bwana. 

13 Nao Isa weja,akawata mkate, akawahawa, 
na nguluma hung’ kwen. 

14 Nao ii niyo katatu Isa akakuonya iye 
mwen kwa wairimi wake, nyuma ya kuzuka 
kele kifwa. 

15 Nao wagenda kufungula, Isa amuza Petro, 
Simon mwana wa Yona, wanishaile imi kuisa 
izi? Amuza Ee Bwana; wamanya nakushaia. 
Amuza, Lisa wana wa ng'onzi wangu. 

16 Amuza sena kaili, Simon mwana wa Yona, 
wanishaile imi? Amuza, Ee Bwana; wamanya 
nakushaia. Amuza Lisa ng'onzi zangu. 

17 Amuza katatu, Simon, mwana wa Yona, 
wanishaia imi? Petro akawasilo kwani wamuza 
katatu, wanishaia imi? Akamuza, Bwana 
wamanya vindu vyose, wamanya nakushaia. 
Isa amuza, Lisa ng'onzi zangu. 

18 Fulo kwen, fulo kwen, nakuuza, Uwe ere 
weluo mrika, wakurusa,wagenda andu washaile; 
ela kadoka wa'gosia, ujegolola mikono yako, na 
mzima ukurusa, ukutwala andu sushaile. 

19 Naoaka'gora hung’, imanyo kufwa kwake 
andu ufwiga kumlika Mlungu. Nao agenda 
ku'gora hung’, amuza, Niirimi imi. 

20 Petro akeeria nyuma, amwona mwirimi 

ashailo ni Isa akeirima; iye mwen watsinila kele 
lagaia yake wekelya kilalilo, akagamba, Bwana, 
hani uyu ukufunya ? 

21 Nao Petro amwona, amuza Isa, Bwana, 
ai uyu ujedeaije ? 

22 Isa amuza, Imi n'kashaia adafwe hatta 
nije, kwanawesini kwako? uwe niirimi imi. 

23 Nao gore ii ika'goro kele wokwawe, uyu 
mwirimi sefwiga; Isa samuzile andu kungi 
sefwiga; ela imi n'kashaia adafwe hatta nije, 
kwanawesini kwako ? 

24 Uyu niye mwirimi wa gora hung’ : nese 
tamanya 'gore yake ni fulo. 

25 Saa kwanawesi vindu vingi adeile Isa, 
vikatsoro vose, ngera urumengu si'gukata vuo 
vitsoro. 


